Joberty dobio anđeosku investiciju za izlazak na globalno tržište - vesti - srp\nJoberty, onlajn platforma IT poslova koja povezuje poslodavce i kandidate u transparentan eko-sistem, obezbedila je investiciju u ranoj fazi razvoja od strane anđela investitora, Kroog Ventures. Ulaganjem u iznosu od 350.000 dolara ovaj projekat visokog potencijala dostigao je vrednost od čak 3.3 miliona dolara.\nJoberty je platforma koja omogućava zaposlenima u IT firmama da podele svoja iskustva u radu, kandidatima da pronađu posao koji odgovara njihovim potrebama, a IT kompanijama da pronađu relevantne kandidate za svoja radna mesta. Sa ovakvim pristupom, Joberty pruža široj zajednici priliku da steknu dodatni uvid u radnu etiku i kulturu IT kompanija, čime se povećava transparentnost IT zajednice koja se ubrzano razvija.\nPlatforma osnovana 2019. godine ubrzo je prepoznata kao projekat izuzetnog potencijala, koji ima tendenciju da se proširi na tržišta širom sveta. Potencijal ovog projekta među prvima su podržali lideri u domaćem IT sektoru.\n„IT sektor u Srbiji doživljava svoju ubrzanu ekspanziju poslednjih nekoliko godina i beleži godišnji rast od 25%. U tom pogledu smatram da treba podržati ovakve IT projekte, koji dodatno osnažuju IT zajednicu u Srbiji i pružiti mogućnost takvim projektima da svoje usluge ponude na svetskom tržištu“, istakao je Vladan Balaban, predsednik M&I Grupe i jedan od osnivača Kroog Ventures fonda.\nPočetni kapital biće iskorišćen za širenje Joberty platforme u regionu, na evropskom tržištu i šire. Platforma od osnivanja do danas broji preko 27.000 IT profesionalaca i 600 kompanija, uprkos mnogim problemima koje je izazvala pandemija Covida 19.\n„Naša misija u Joberty-ju je da osnažimo pretragu i pronalazak poslova u IT sektoru na najvećem broju tržišta. Prema većini procena, globalni zahtevi za IT poslovima premašiće nekoliko miliona, a u našem fokusu je da budemo na usluzi tim zahtevima“, rekao je Nikola Mijailović, osnivač Joberty-ja.\nKompanije su već uočile prednosti korišćenja platforme – od mnogobrojnih potvrda kandidata u kojima navode Joberty kao izvor informisanja o radnim mestima, do okidača za donošenje odluke o prijavi na oglas na osnovu utisaka koje pročitaju na platformi. Takođe, firme navode da im upravo sa Joberty-a dolaze najrelevantniji kandidati.


O udruženju – UPUF\npravobranitelj općine Čapljina\nzamjenica općine Travnik\npravobraniteljica općine Travnik\npravobranioc općine Gračanica\nzamjenik kantonalnog pravobranioca Unsko-sanskog kantona\nžupanijski javni pravobranitelj HNŽ\nMelina Hodžić Travančić\nopćinski pravobranilac Visoko\npomoćnik pravobranioca BiH\nzamjenik pravobranioca Brčko Distrikt\npomoćnik pravobranitelja BiH\npravobranilac općine Lukavac\nzamjenik pravobranioca općine Novo Sarajevo\nstručni suradnik Kanton Sarajevo\nAmira Salihagić Sedlerović\npravobranilac općine Trnovo\nzamjenik županijskog javnog pravobranitelja HNŽ\npravobranioc općine Bužim\nzamjenik kantonalnog pravobranioca HNK\npravobraniteljica općine Čitluk\npravobranioc Brčko Distrikt\nOpćina Vitez i Busovača\nOpćina Ilidža Sarajevo\nJasmina Košpo (jasminasehic@hotmail.com)\nZAMJENIK PREDSJEDAVAJUĆEG SKUPŠTINE UDRUŽENJA\nSanja Pajić – Mostar\nVesna Glavaš – Mostar\nMarica Ljubić – Mostar\nNermina Arapović – Sarajevo\nAdnan Kečo – Sarajevo\nAmira Salihagić – Sedlarević\nNa osnovu člana 18. Statuta udruženja pravobranilaca / pravobranitelja u Federaciji Bosne i Hercegovine, Skupština udruženja pravobranilaca na prijedlog predsjedništva udruženja pravobranilaca Federacije Bosne i Hercegovine na sjednici koja je održana dana 30.09.2010. godine donosi:\nUvažavajući ulogu i značaj pravobranilačke funkcije u pogledu zaštite imovine i imovinskih imteresa Federacije Bosne i Hercegovine, Kantona, te Gradova i Općina, u cilju primata vladavine zakona, te u cilju zaštite digniteta institucije pravobrabranioca, te uvažavanja i zaštite moralnih vrijednosti, utvrđuju se pravila ponašanja i postupanja pravobranioca prilikom obavljanja pravobranilačke funkcije.\nPravobranioci uživaju punu samostalnost i neovisnost prilikom obavljanja poslova i radnih zadataka iz svoje nadležnosti.\nPravobranioci će svoje zakonom propisane nadležnosti primjenjivati nezavisno od volje pojedinaca iz izvršne ili zakonodavne vlasti. Isti neće biti pod utjecajem niti djelovati po smjernicama drugih ogranaka vlasti.\nPravobranioci će poslove iz svoje nadležnosti obavljati stručno, profesionalno, i kvalitetno, sve u cilju zaštite imovine i imovinskih interesa Federacije, Kantona Gradova i Općina. Pravobranioci će u obavljanju poslova iz stava 1. ovog člana poštivati Ustav Bosne i Hercegovine i Ustav Federacije Bosne i Hercegovine. U obavljanju poslova iz svoje nadležnosti pravobranioci moraju biti imuni na lokalne, entitetske ili nacionalne političke uticaje bilo kakve vrste.\nVođeni najvišim moralnim vrijednostima, u granicama zakona te u skladu sa ustavnim načelima, pravobranioci će se boriti za vladavinu prava te zaštitu imovinskih i drugih interesa pravnih subjekata koje u postupcima zastupaju. Prilikom zastupanja pravobranilac se nikada ne smije staviti u zavistan položaj u odnosu na suprotnu stranu ili u odnosu na lični interes.\nOdnos pravobranioca prema pravnom subjektu kojeg zastupa, protivnoj stranci i njenim zastupnicima, sudovima, te drugim državnim organima mora biti primjeren i profesionalan bez bilo kakvog vrijeđanja ili omalovažavanja bilo kojeg subjekta.\nPravobranilac je dužan savjesno i stručno ispunjavati sve povjerene dužnosti koje su u njegovoj nadležnosti, te pri tome čuvati ugled i dostojanstvo, pravobranilačke funkcije kako pri obavljanju navedenih poslova tako i u privatnom životu. Svojim ponašanjem pravobranilac mora poslužiti kao primjer humanosti poštovanja ljudskog dostojanstva te temeljnih ljudskih vrijednosti, prava i sloboda.\nPravobranioci u obavljanju poslova iz svoje nadležnosti, moraju konstantno voditi računa o dostojanstvu pravobranilačke funkcije te izbjegavati bilo kakav moguć sukob interesa koji bi bio zasnovan na rodbinskim vezama, prijateljstvima, kao i na finansijskim ili profesionalnim vezama.\nPravobranioci moraju izbjegavati ne samo stvarnu neprimjerenost bilo koje vrste, nego i sve što izgleda neprimjerno u načinu na koji obavljaju svoje dužnosti. Pravobranioci su dužni da se povuku iz spora kada postoji osnovan razlog da se vjeruje da je kod njih prisutan sukob interesa.\nPravobranioci su dužni kontinuirano održavati najviše standarde profesionalizma i pravne struke. Pravobranioci su dužni konstantno se usavršavati u cilju održavanja i poboljšavanja boljeg poznavanja zakonskih propisa. Od pravoranioca se očekuje da u cilju izvršavanja svojih obaveza budu uključeni u neprestano usavršavanje u oblasti prava.\nPravobranioci neće pristupati nijednoj političkoj organizaciji. Pravobranioci mogu biti članovi profesionalnih i i društvenih organizacija koje nisu uključene niti podržavaju diskriminaciju po osnovu faktora koji uključuju, ali se ne ograničavaju na etničku ili nacionalnu pripadnost, spol, vjeru ili fizički nedostatak. Oni mogu biti uključeni te objavljivati radove kod akademskih ili drugih istraživačkih instititucija, u domenu svoje struke, imajući pri tm na umu prikladnost teme koja se obrađuje, način njene prezentacije, te dignitet svoje profesije.\nPravobranilac se ne može baviti poslovima koji narušavaju ugled pravobranilačke profesije, takođe pravobranilac ne smije da prihvati poslove i zvanja koji bi ga doveli u podređen položaj ili naveli na izvršavanje tuđih naloga koji bi mogli uzrokovati samostalnost i neovisnost pravobranilačke funkcije.\nSvako ponašanje i postupanje pravobranioca suprotno principima i pravilima ovog kodeksa, predstavlja povredu pravobranilačke dužnosti te povredu pravobranilačke etike uopće.\nSud časti u skladu sa statutom udruženja pravobranilaca, te pravilima pred sudom časti, odlučit će o tome da li radnja koja se stavlja na teret članu udruženja, predstavlja povredu pravila kodeksa, te će o navedenim činjenicama zauzeti stav u smislu donošenja odluke kojom se član udruženja oslobađa odgovornosti ili odluke kojom se izriče određena mjera.\nNacrt kodeksa pravobranilačke etike izmjene i dopune istog, priprema i utvrđuje Predsjedništvo i upućuje na javnu raspravu članovima Udruženja. Predsjedništvo razmatra primjedbe i prijedloge koji su dati u raspravi, zauzima stavove o njima, utvrđuje prijedlog kodeksa pravobranilačke etike te izmjene i dopune i upućuje ih Skupštini na usvajanje.\nOvaj Kodeks pravobranilačke etike stupa na snagu danom donošenja.\nDana 30.09.2010. godine\nNa osnovu člana 18. Zakona o udruženjima i fondacijama ( “Službene novine Federacije Bosne i Hercegovine” broj 45/02), Skupština udruženja pravobranilaca/ pravobranitelja u Federaciji Bosne i Hercegovine, na redovnoj sjednici održanoj dana 30.09.2010. godine donosi:\nWarning: preg_replace(): Compilation failed: regular expression is too large at offset 55879 in /home/customer/www/upuf.ba/public_html/wp-content/themes/enfold/config-templatebuilder/avia-template-builder/php/shortcode-parser.class.php on line 2270


Vučić i Brnabićeva predstavili plan za preporod Srbije do 2025, mladi i putevi prioritet\nIzvor: RTS, 28.Dec.2019, 11:33 (ažurirano 02.Apr.2020.)\nUčinićemo našu zemlju boljim mestom za život, rekla je predsednica Vlade Ana Brnabić predstavljajući plan za budućnost "Srbija 2025". U projekte će biti uloženo nešto manje od 14 milijardi evra, iz budžeta i kredita međunarodnih finansijskih institucija. Predsednik Aleksandar Vučić obećao je da će, ako sve reforme budu sprovedene 2025. godine, prosečna plata biti 900 evra, a prosečna penzija između 430 i 440 evra. Istakao je da su mladi prioritet i da će 700 miliona >> Pročitaj celu vest na sajtu RTS << evra biti uloženo u to da oni ostanu u zemlji.\nPremijerka je, govoreći o regionalnom povezivanju, istakla inicijativu nazvanu "mini Šengen" koja će, kaže, dati pristup većem tržištu.\n"Inicijativa 'mini Šengen' smanjiće troškove poslovanja, povećati konkurentnost. Puna implementacija 'mini Šengena' mogla bi da utiče na povećanje rasta između 0,5 do 0,7 odsto. Važno je i da reformišemo naše institucije kako bi se podstakli izvoznici", istakla je Brnabićeva.\n"Finansijska konsolidacija je bila važna, ali danas ulazimo u drugačiji okvir, novi zadatak je pred nama. Važno je za mala i srednja preduzeća", navela je Brnabićeva dodajući da je potrebna izmena Zakona o deviznom poslovanju.\n"Mnogo toga je urađeno, oformljen Fond za nauku, dualno obrazovanje uvedeno. Ovo moramo da nastavimo kako bi Srbija postala lider u četvrtoj industrijskoj revoluciji. U razvoj veštačke inteligencije biće uloženo 90 miliona evra. Moramo da uvedemo dualno obrazovanje na fakultetima, više praksi na fakultetima", napominje Brnabićeva.\nPosebno je istakla šansu za Srbiju u održivoj ekonomiji. "Omogućiće nam bolja i kvalitetnija radna mesta, bolje pozicioniranje Srbije. Imamo sve potencijale za to. Ogromna šansa i veliki zadatak", napomenula je premijerka.\nProjekti vredni 14 milijardi evra Projekti u okviru plana "Srbija 2025" vrede nešto manje od 14 milijardi evra, rekla je Brnabićeva.\n"Toliko treba da uložimo, učiniće našu zemlju boljim mestom za život. Finansiranje će biti iz budžeta i kredita međunarodnih finansijskih institucija", rekla je premijerka.\n"Vlada će formirati telo koje će vršiti nadzor nad svakim projektom, kako bismo znali gde svaki dinar odlazi", navela je premijerka.\nVučić: Prosečna plata 2025. godine 900 evra, penzije između 430 i 440 evraPredsednik Aleksandar Vučić je ukazao da je 2014. godine sedeo sa svojim saradnicima kada, kako kaže, kao da su "sebi držali opelo gledajući u kakvoj situaciji se nalazi zemlja".\nUkazao je da su se mnogo mučili oko ovog plana. "Mi ćemo iza ovog plana da stanemo čvrsto, neki od nas će biti 2025. neki neće, ali ćemo sasvim sigurno biti ponosni na sve ono što smo uradili, jer rad i rezultate rada ne možete da oduzmete nikome, kao ni znanje", rekao je Vučić.\n"U novembru Srbija je imala najviši rast u Evropi od šest odsto i završićemo godinu sa rastom od 4, a bilo je prognozirano 3,5 odsto", rekao je Vučić.\n"To je mnogo više nego u svim ostalim članicama zapadnobalkanske šestorke, zajedno pa još dodajte petnaestak posto na sve to", dodao je predsednik.\n"To smo uradili zahvaljujući narodu i ljudima koji su imali poverenja u svoju zemlju, znali su da se rak ne leči aspirinom već teškim i ozbiljnim reformamama", rekao je Vučić i dodao da je važno da ljudi u Srbiji žive bolje.\n"Hoćemo da mladi ostanu u Srbiji i sve ovo što radimo radimo zbog toga i da bismo imali više dece i da bismo imali budućnost", rekao je Vučić.\n"Naš plan i naša projekcija i građanima to obećavamo da će na kraju 2025. godine u Srbiji prosečna plata iznositi 900 evra, a da će prosečna penzija u Srbiji iznositi između 430 i 440 evra", poručio je Vučić.\n"To je ono što za kratko vreme, za 5,5 godina možemo i moramo da uradimo", rekao je Vučić i istakao da će biti mnogo onih koji kažu da je to nemoguće, ali da su govorili da ne možemo da dođemo do 500 evra prosečne plate, koja će biti u januaru i februaru.\n"Za mlade 700 miliona evra" Najvažnija je borba za mlade i za život, ukazao je Vučić.\n"To je borba za mlade bračne parove da lakše steknu krov nad glavom, da ranije počnu da rade, da ranije dobijaju dece da ne bismo gubili čitavu generaciju", rekao je Vučić.\n"Radićemo posebne programe za mlade bračne parove i za to smo spremni da izdvojimo u ovom periodu mimo budžeta i mimo svega onoga što radimo 500 miliona evra toliko nam je važno da podstaknemo mlade ljude da ostanu ovde", rekao je Vučić.\n"Ukupno 700 miliona evra, 500 plus 200 miliona", rekao je Vučić.\n"Za sve ove projekte ćemo imati ceo jedan budžet na raspolaganju i to uz konzervativno tumačenje privrednog rasta od 4,5 odsto, a ne pet ili šest odsto, za šta ćemo se boriti", dodao je Vučić.\n"Više od pet milijardi evra u putnu infrastrukturu"Vučić je najavio da će u okviru programa "Srbija 2025" više od pet milijardi evra biti uloženo u putnu infrastrukturu.\nNa ovaj način, kaže, biće poptpuno povezan severozapadni deo sa severoistokom zemlje, a dodatno će se graditi auto-put Beograd–Zrenjanin, kao put Novi Sad–Zrenjanin...\nZa tri godine biće, kaže, završen Moravski koridor, a jedan od važnijih projekata je i deonica "Vožd Karađorđe" za šta je već obezbeđeno 100 miliona evra.\nVučić je napomenuo da tu ne može država mnogo da izdvaja zbog restriktivne politike EU u vezi sa državnom pomoći. "Razvoj aerodoroma i vazdušnog saobraćaja ide velikom briznom napred", dodao je Vučić.\n"Veliki novac za sportsku infarstrukturu"Predsednik Vučić izjavio je da će veliki novac biti uložen u sportsku infrastrukturu u narednom periodu, jer je to povezano sa turizmom.\n"Dodatna sredstva i za pomoć Srbima na KiM"Vučić je rekao da će Kancelarija za Kosovo i Metohiju dobiti dodatnih 150 miliona evra.\n"Radićemo svuda gde možemo, i to ne samo na severu, već i južno od Ibra – u Gračanici, Ranilugu, Klokotu, Pasjanu, ali i Štrpcu, Sirinićkoj Župi, na celom KiM gde god žive Srbi", rekao je Vučić.\n"Naša je obaveza da, zbog nešto lakše situacije, mnogo većeg nivoa investicija koje imamo, pomognemo RS njenim povezivanjem sa maticom, ne ugrožavajući teritorijalni integritet BiH", rekao je predsednik.\n"Za zdravstvo dodatnih 600 miliona evra"U narednom periodu u srpsko zdravstvo biće uloženo dodatnih 600 miliona evra, najavio je Vučić predstavljajući program "Srbija 2025".\nVučić je istakao da zdravsto "troši" toliko da 20 odsto budžeta odlazi u zdravstvo.\n"Uveren sam da će budućnost Srbije izgledati drugačije, lepše i bolje i da će naš narod, a naša dece pre svega, biti neuporedivo srećnija nego ranije", zaključio je predsednik.\nRadio Slobodna Evropa: Vučić i Brnabić predstavili plan za preporod Srbije do 2025, mladi i putevi prioritet\nPredsednica Vlade Srbije Ana Brnabić najavila je danas da će u narednih pet godina u infrastrukturne i razvojne projekte biti uloženo nešto manje od 14 milijardi evra..."Ti projekti će ubrtzati naš rast i našu zemlju učiniti boljom zemljom za život. Finansiraće se iz budžeta Srbije, ali i...


17/01/2022 | 09:09 | Autor: SRNA\nPredstavništvo Republike Srpske u Grčkoj nastaviće i ove godine da realizuje brojne projekte s ciljem promovisanja Srpske, ali i da se široj javnosti predstavi njen ustavni poredak te akcenat stavi na legitimnost njenog postojanja, izjavila je šef ovog predstavništva Јelena Јovanović.\nЈovanovićeva je navela da je cilj da se istakne i značaj poštovanja Dejtonskog sporazuma kojim je BiH definisana kao subjekt koji je sastavljen od dva entiteta i tri konstitutivna naroda te, prije svega, naglasi da je Republika Srpska stvorena u miru.\n- Ova godina će sigurno biti izazovna kao i prošla, s obzirom na to da pandemija virusa korona još ne prolazi, ali, uprkos tome, Predstavništvo će i ove godine realizovati veliki broj projekata, gde će akcenat, osim na promociji Republike Srpske, biti i na pomoći mladima u vidu stipendija - rekla je Јovanovićeva u intervjuu Srni.\nBIĆE NASTAVLjENI PROЈEKTI ZA PODRŠKU TURIZMU I PRIVREDI\nUzimajući u obzir da je turizam jedna od privrednih grana koja je najviše pogođena pandemijom virusa korona, Јovanovićeva je istakla da će i ove godine biti nastavljen projekat kojim je predstavnicima turističkih organizacija i ostalih turističkih subjekata iz Srpske omogućeno da pohađaju besplatan kurs grčkog jezika sa akcentom na terminologiju iz turizma.\n- Projekat smo pokrenuli u saradnji sa Turističkom organizacijom Srpske, a ovakav vid učenja jezika, tokom pandemije, pokazao se kao veoma koristan medij u obrazovanju i razvoju novih znanja koji podstiče motivaciju i želju za daljim napretkom i usavršavanjem - rekla je Јovanovićeva.\n- Samim tim, Predstavništvo Republike Srpske u Grčkoj je ulaganjem u ovakav vid razvoja novih znanja imalo za cilj da pospeši razvoj naših turističkih organizacija, ali i promociju Republike Srpske - navela je Јovanovićeva.\nPROЈEKAT OBNOVE I INICIRANjE NOVIH BRATIMLjENjA GRADOVA\n- Uprkos izazovima, Predstavništvo je uspelo da realizuje veliki broj projekata koji su bili planirani za 2021. godinu, kao što su brojni sastanci sa privrednicima i predstavnicima lokalne i državne vlasti - rekla je Јovanovićeva.\n- Cilj ovog projekta je razmena znanja na polju evropskih integracija, stručna pomoć prilikom konkurisanja za evropske grantove, ali i kulturna i institucionalna saradnja. Samim tim, ove godine došlo je do međusobne posete gradonačelnika Zvornika i gradonačelnika Drame čime je ozvaničena i procedura bratimljenja ova dva grada - rekla je Јovanovićeva.\nOna je napomenula da je prošle godine premijerno prikazan film "Čuvar časti i ponosa - Đorđe Mihailović", koji je urađen kao omaž Đorđu Mihajloviću, čuvaru Zejtinlika, koji predstavlja treću generaciju čuvara srpskog groblja u Solunu i koji čuva i predstavlja važan deo srpske istorije.\nЈovanovićeva je navela da je na polju obrazovanja, Predstavništvo ove godine sa predstavnicima "Siti Koledža" u Solunu potpisalo protokol o saradnji kojim je obezbjeđeno 15 stipendija studentima iz Republike Srpske na ovom Koledžu, koje pokrivaju 50 odsto školarine za upise u školsku 2021/2022 godinu.\nPROMOCIЈA DOMAĆIH PROIZVODA I USLUGA I PROŠIRENjE GRČKO-SRPSKE POSLOVNE SARADNjE\n- Uz podršku Predstavništva na vodećem sajmu hrane i pića u Јugoistočnoj Evropi `Fud ekspo - gris digital`, koji je održan od 14. do 18. juna, predstavile su se dve firme iz Srpske, odnosno `Banjalučka pivara` i `Hercegovačka kuća` - rekla je Јovanovićeva.\n- U cilju očuvanja naše istorije i kulture, Predstavništvo je uz velikodušnu donaciju Draška Višića iz Banjaluke, po prvi put u grčkom muzeju, tačnije Vojnom muzeju Soluna, obezbedilo postavljanje uniforme srpskog vojnika iz Prvog svetskog rata, gde je osim uniforme izložena i srpska zastava kao i čuturica iz ovog rata - rekla je Јovanovićeva.\n- Јedna od najdražih aktivnosti ove godine bila je podrška mladim sportistima iz Republike Srpske, tačnije Rukometnom klubu Bijeljina, koji su uz podršku Predstavništva učestvovali na turniru u Solunu na kojem su osvojili bronzanu medalju - rekla je Јovanovićeva.\nPrijedor proslavio Dan grada; Dodik počasni građanin (FOTO)


ČISTKA U PRIŠTINSKOJ VLADI: Veselji razrešio Čekua, Bekaja i savetnika | Ekspres.net\nPredsednik parlamenta i lider Demokratske partije Kosova, Kadri Veselji saopštio je da je doneo odluku o smeni ministra za inovacije i preduzetništvo Besima Bekaja, zamenika ministra odbrane Agima Čekua i njegovog savetniak Njazija Kruezija.\nOptužnice za 22 ministra\nPodsećamo, u oktobru prošle godine mediji su pisali da su protiv šest od 22 ministara u Vladi Kosova pravosudni organi podigli optužnice zbog različitih osnova sumnje o zloupotrebi položaja, posedovanju oružja i nezakonitom zapošljavanju, prenela je tada Koha.\nPovezane vesti - Kadri: Daću ostavku ako se dokaže da sam kriv\nTada je čak i predstavnica EU na Kosovu, Natalija Apostolova, pozvala službenike optužene za korupciju da napuste institucije. Ona je zatražila usvajanje zakona kojim se zabranjuje da lica protiv kojih je podizana optužnica obavljaju javne funkcije, kao i zakon o oduzimanju imovine licima sa sudskom presudom o nezakonitom pribavljanju imovine.\nUprkos tome, Vlada Kosova je ubrzo imenovala ministra trgovine i industrije Endrita Šalju, koji je optužen za neovlašceno posedovanje oružja. Dardan Gaši, zamenik premijera i ministar za dijasporu, optužen je po istim navodima. Drugi optuženi ministri u Vladi Kosova su: Palj Ljekaj, ministar za infrastrukturu, Besim Bekaj, ministar za inovacije i preduzetništvo, Rustem Beriša, ministar bezbednosnih snaga.\nApelovao i Kosnet\nMinistra za ekonomski razvoj Valjdrina Luku, optuženog za sukob interesa, Osnovni sud u Prištini oslobodio je optužbe ali se predmet sada nalazi u Apelacionom sudu. Osim ministara u Vladi Kosova, probleme sa zakonom imaju i neki članovi Skupštine Kosova i kosovski gradonačelnici.\nOsim toga, nedavno je i ambasador SAD u Prištini Filip Kosnet iskazao je protivljenje odluci da Kosovo imenuje osuđenog ratnog zločinca za ambasadora Kosova u Albaniji.\n"Da li ovo pokazuje poštovanje vladavine prava? Mi se svakako snažno zalažemo protiv takvog poteza - čekamo da vidimo", napisao je Kosnet u objavi na Tviteru\nAgim Čeku Vlada Kosova optužnice zloupotreba položaja Filip Kosnet kadri veseli Besim Bekaj


Plivački klub Leskovac – Leskovački pobednik - JuGmedia\nNa danas održanom tradicionalnom takmičenju “Leskovački Pobednik”, Plivački klub “Leskovac”, domaćin i organizator, osvojio je prvo mesto i tituli Pobednika s pobedničkim peharom, drugo mesto pripalo je, po osvojenim fina bodovima, beogradskom plivačkom klubu “11.april“, a treće klubu “Mornar”, takođe iz Beograda.\nReč je, inače, o 11.po redu takmičenju na kome je učestvovalo 306 dece plivača iz cele Srbije i Makedonije, odnosno 17 klubova iz Srbije u četiri iz Severne Makedonije, ali bez prisustva gledalaca na tribini.\nPlivački klub “Leskovac” je podelio skoro 400 medalja za najuspešnije takmičare koji su se takmičili u svim disciplinama kraul, prsno, leđno i delfin i na 50 metara i u istim disciplinama na 100 metara.\nPored toga, bile su i štafete koje su jedan od najlepših i najatraktivniji deo samog takmičenja.\nPored medalja podeljeni su pehari za najmlađeg učesnika, i za najmlađu učesnicu.\nNajbolji pojedinac bio je Boško Adžić iz beogradskog plivačkog kluba “11.april”, a najbolja takmičarka na današnjem takmičenju bila je Mina Kaljević iz istog kluba.\nDanašnje takmičenje otvorila je gradska većnica Brankica Stamenković koja je pozdravila sve prisutne ispred grada Leskovca i poželela svima uspeh, uz ocenu da su plivači iz Leskovca veoma uspešni i da treba nastaviti sa ulaganjem u plivanje.\nPored gradske većnice, svim prisutnima na bazenu obratio se i Milan Kitanović ispred plivačkog kluba “Leskovac”, zahvalivši se svima koji pomažu realizaciju ovakvog takmičenja, a pogotovu gradu koji nesebično ulaže u plivanje i u sportiste.


Povratak Marin Le Pen: - Nikada bliže vlasti u Francuskoj | WebTribune\nHome U FOKUSU Povratak Marin Le Pen – Nikada bliže vlasti u Francuskoj\nLiderka desničarske stranke Nacionalno okupljanje Marin Le Pen nikada nije bila bliže vlasti u Francuskoj, pokazalo je najnovije istraživanje po kome ona ne samo da bi prošla u drugi krug predsedničkih izbora, već i osvojila nikad veći broj glasova.\nPrema najavi, Le Pen bi trebalo da “ukrsti oružje” u televizijskoj debati sa ministrom unutrašnjih poslova Žerarom Darmanjinom, a ističe se da će njen nastup biti pažljivo gledan. Ova emisija emituje se četiri godine nakon što je tadašnji kandidat za predsednika, Emanuel Makron, porazio u duelu uoči izbora.\n“Povratak na dugu debatu sa teškim protivnikom je način da se pročisti vazduh oko debate iz 2017. godine”, rekao je jedan od zvaničnika Nacionalnog okupljanja.\nPrethodnih meseci Le Pen je pokušavala da dođe do medijskog prostora, koji je okupiran predstavnicima vlasti zbog aktuelne pandemije.\nPosle gotovo decenije na čelu stranke, Le Pen ostaje njen neprikosnoveni lider.\nFunkcioneri njene stranke smatraju da joj kriza sa pandemijom nije išla na ruku, a da su joj mere ograničile vidljivost.\n“NJena snaga je u tome što je ona zvezda”, rekao je blizak saradnik Le Penove i okružni savetnik Marseja Frank Alisio.\nPolitiko navodi da će kampanja za predsedničke izbore naredne godine biti otežana, ako ne i nemoguća, te da se uprkos teškoćama, sreća Le Penove okreće.\nNajnovija istraživanja pokazuju da bi u drugom krugu bila minimalna razlika između Le Penove i aktuelnog predsednika Makrona, a Politiko navodi da čak iako su ova istraživanja urađena mnogo pre izbora, Le Penova ima jako uporište.\nProšle nedelje Le Pen je najavila da će jedan od njenih glavnih prioriteta, ukoliko bude izabrana, biti pitanje migracija i najavila da će joj zadatak biti da ih stavi pod kontrolu, većom kontrolom granica i viznom politikom.\nPolitiko navodi da će pre predsedničkih Le Pen morati da se dokaže na regionalnim izborima koji se održavaju u junu, ali i da će morati da pripazi na neke od svojih bivših saradnika, uključujući svoju nećaku Marion Marešal, za koju mnogi navode da priželjkuje neuspeh svojoj tetki, što stvara napetost.\nNikola Vrzić – Putin je u Davosu jasno poručio Zapadu: “Vaš ekonomski model više ne postoji – Doživeo je poraz” – VIDEO\nOd ljubavnice do supruge princa Čarlsa: Čekala na ljubav punih 40 godina


Najveće plate u Surčinu - Najniže u Trgovištu\nManje potrebe Srbije za finansiranjem na tržištu duga\nErste grupa očekuje da će u Srbiji opasti potrebe za finansiranjem na tržištu duga sledeće godine.\nDirektor “Dojče berze” odlazi zbog istrage\nGeneralni direktor “Dojče berze”, Karsten Kengeter, koji je pod istragom zbog optužbi za insajdersko trgovanje, odlazi sa funkcije prvog čoveka te kompanije.\nKoji gradovi su digitalni lideri u svetu? Gde je Beograd?\nSrbija se nezaustavljivo kreće ka bezgotovinskoj ekonomiji, ali je potrebno da se dva osnovna preduslova ispune - investiranje u tehnologiju, ali i edukacija stanovništva.\nEvropska centralna banka će prepoloviti kupovinu obveznica\nEvropska centralna banka je saopštila da će prepoloviti program mesečne kupovine obveznica na 30 milijardi evra počev od januara 2018. godine.\nSvetski dan štednje tradicionalno se obeležava poslednjeg dana oktobra, a tim povodom Narodna banka Srbije želi da podseti građane na značaj štednje.\nProblem sa plaćanjem Viza karticom trebalo bi uskoro da bude rešen\nGeneralni direktor kompanije Viza za Jugoistočnu Evropu Vladimir Đorđević potvrdio je pisanje beogradskih medija da je došlo do izvesnih problema kod korišćenja Viza platne kartice u pojedinim trgovinskim lancima, navodeći da će problem biti otklonjen u najkraćem mogućem roku.\nMisija Međunarodnog monetarnog fonda (MMF) stiže sutra u Beograd povodom osme, završne revizije tekućeg trogodišnjeg aranžmana sa Srbijom.\nGrađani, kojima su zbog duga u vezi otplate kredita u švajcarskim francima, oduzete kuće moći će da traže obeštećenje zahvaljujući presudi Vrhovnog kasacionog suda, piše list „Politika“.


Beogradski sajam nameštaja svoje 55. izdanje počinje 7. novembra - GRENEF\nSvečano otvaranje manifestacije: utorak 7. novembar\nU fokusu sajma biće kompanije posvećene dizajnu, kvalitetu i funkcionalnosti nameštaja, a izgradnja prepoznatljivog vizuelnog i tržišnog identita Srbije i regiona ostaje osnovna misija. Događaj na celokupnom izlagačkom prostoru Beogradskog sajma okuplja ugledne kompanije iz ovog dela Evrope i sveta i razvijajući biznis orijentaciju ostaje u funkciji domaće i regionalne privrede. Očekuje se da će tokom šest dana događaj posetiti oko 90.000 posetilaca što Beograd čini neprikosnovenim sajamskim centrom.\nBeogradski sajam nameštaja je ultimativno mesto za plasman noviteta u formi, materijala i idejnih rešenja za kompletno opremanje enterijera i uključuje sve faze u proizvodnji nameštaja, od primarne prerade drveta do finalnog proizvoda i funkcionalno – estetske dorade modela.\nZbog povećanog interesovanja izlagača i učesnika i rasta manifestacije u svim parametrima, ove godine sa ponosom ističemo da se izlagački prostor proširio na nove tri hale – 7, 8 i 9. Na komletno raspoloživom izložbenom prostoru od preko 60.000 m2 učestvovaće 45 zemalja, odnosno više od 520 izlagača.\nNa sajmu će se okupiti 13.000 profesionalaca iz ove privredne grane. Promocija industrije nameštaja i drvne industrije Srbije Beogradski sajam nameštaja utemeljen je kao vodeći generator domaćeg izvoza i mesto promocije najboljih ideja i modela sa ovih prostora. Sajam potencira ulaganja i međusobnu saradnju učesnika i sublimira iskustva investitora, domaćih privrednika i međunarodnih institucija na različitim projektima u ovoj industriji.\nDrvna industrija Srbije grana je sa nizom komparativnih prednosti: izuzetan kvalitet sirovinske baze, očuvani prirodni resursi, veliki broj visoko kvalifikovanih radnika kao i geografska pozicija koja omogućava brzu isporuku proizvoda. Za strane investitore Srbija je jedan od najatraktivnijih sektora za ulaganje. U ekspanziji je proizvodnja nameštaja od punog drveta, koji je visokog kvaliteta i velikim delom se izvozi. Kompanije konstantno modernizuju svoju opremu i prilagođavaju se zahtevnim trendovima i potrebama tržišta, a saradnja dizajnera nameštaja i enterijera sa domaćim proizvođačima nameštaja rezultira visokokvalitetnim proizvodima koji su izvozno orijentisani.\nNajznačajniji događaj u sferi dizajna, proizvodnje i distribucije nameštaja, drvne industrije i pratećih grana\nMnogo se očekuje i od premijera koje pripremaju španski “Mobles 114” sa kolekcijama koje osvajaju svedenim i elegantnim dizajnom, litvanski “Emko” koji će oduševiti ljubitelje nameštaja od punog drveta, ali i od francuskog “Petite Friture” koji insistira na inovativnim i nesvakidašnjim komadima nameštaja, prvenstveno mladih dizajnera. Bogatu izložbenu ponudu koja očekuje sve posetioce upotpuniće i povratnici na sajam, među kojima su i srpski “Gir”, švajcarski “White Oak” i bosanski “MS&Wood” sa kolekcijma nameštaja od visokokvalitetnog i punog drveta. Nove proizvode premijerno će predstaviti i hrvatska “Prostoria” koja je pokupila simpatije i tokom prošlogodišnjeg nastupa.\nOčekuje se da će tokom šest dana događaj posetiti oko 90.000 posetilaca\n“Young Designers Exhibition” – presek stanja u savremenom dizajnu\n“Design Talks” – nagoveštaji o dešavanjima na dizajn sceni u budućnosti\nUTO – SRE, 7- 8. novembar: 10:00 – 19:00\nČET – NED, 9 – 12. novembar: 10:00 – 20:00


Treba li Vašington da se uključi u dijalog o Crnoj Gori?\nBivši američki ambasador pri NATO-u Kurt Volker kaže da je bio razočaran prizorima koji su proteklog vikenda stizali iz crnogorske prijestonice Cetinja gdje je, uprkost protestima, ustoličen mitropolit Joanikije. Za Glas Amerike ističe da to nije moralo da se dogodi.\nZapaljene barikade na ulazu u Cetinje (Foto: Rojters)\nSuzavac na Cetinju\n“Žele da zemlje budu u haosu, siromašne i van Evrope, kako bi Moskva mogla lakše da ih kontroliše. To su metode Kremlja pod Vladimirom Putinom. Izazov za Srbiju je da odluči šta želi da bude - instrument imperijalističih ambicija Rusije ili zemlja koja je dio Evrope", ocjenjuje Frid.


TAČNO U 15 ČASOVA: Krizni štab danas donosi nove odluke – hoće li biti popuštanja mera u Srbiji? – Radio Televizija Novi Pazar\nTAČNO U 15 ČASOVA: Krizni štab danas donosi nove odluke – hoće li biti popuštanja mera u Srbiji?\n21/08/2020 642 Views\nOdluka o tome kada bi trebalo da počnu sa radom pozorišta i bioskopi trebalo bi da bude doneta danas na sastanku članova kriznog štaba.\nKako je najavila na konferenciji za medije u sredu doktorka Darija Kisić Tepavčević, ukoliko se ovakav silazni trend nastavi i narednih dana, vrlo skoro nas očekuje i popuštanje mera, a prva “na udaru” biće kultura.\n– Upravo je u toku sastanak kada je u pitanju rešavanje datuma početka kulturnih događaja – kazala je u sredu dr Kisić Tepavčević.\nKultura zaslužuje prioritet, smatra dr Predrag Kon.\n– Zbog toga sam za što je moguće veće kočenje brzog otvaranja i popuštanja, međutim, neke stvari kao kultura apsolutno zaslužuju prioritet – kazao je tada dr Predrag Kon. – Sada se održavamo oko 100, 200 novozaraženih, a popuštanje mera treba da se desi tek kada padnemo ispod 100. To je moja tvrda preporuka – istakao je dr Kon.\nU sredu se inače o tome raspravljalo na sastanku koji se održavao u vreme konferencije za medije kriznog štaba.\nVlada Srbije, u saradnji sa Institutom za javno zdravlje “Batut” i predstavnicima kulturnih radnika i institucija, predložila je mere zdravstvene zaštite i preporuke za organizovanje rada ustanova kulture koje će izneti Kriznom štabu za suzbijanje korona virusa na razmatranje, kako bi se u što kraćem periodu donela najbolja i najodgovornija odluka o načinima rada tih ustanova, preneo je Blic.\nTo je izjavila premijerka Ana Brnabić na sastanku sa predstavnicima pozorišta, bioskopa i manifestacija, na kojem su razmotrene predložene mere zdravstvene zaštite i preporuke za bezbedno organizovanje rada institucija koje se bave kulturnom delatnošću.\nBrnabić je istakla da institucije kulture i kulturni poslenici trpe ozbiljne posledice tokom epidemije i da je od velike važnosti da one počnu sa radom, uz redovno i pažljivo poštovanje mera bezbednosti i praćenje epidemiološke situacije.\n← Previous Danas počinju pregovori o minimalcu za 2021. godinu\nNext → DONETA MERA ZA HOTELIJERE: Direktna subvencija od 350 evra za svaki ležaj i 150 evra za svaku sobu\nJovanović: Šešelji je paradigma politike koje se stidi svaki čovek\nŠta je Novi Pazar za Evropu, to je Eskišeher za Aziju


Starter kulture za fermentovane kobasice | RomaTrade\nSuhomesnati proizvodi kao što su fermentisane kobasice i salame, suvo meso, svježe kobasice, proizvodi od sirovog mesa nose sa sobom određen broj bakterija koje u proizvod dospjevaju u raznim djelovima procesne obrade. Vremenom ovi početni brojevi kreću logaritamskom progresijom da se uvećavaju što dovodi do pojave kvarova na proizvodu i narušavanja njegovog kvaliteta i zdravstvene bezbjednosti.\nGlavna uloga starter kultura namijenjenih mesnoj industriji se ogleda u kontroli procesa koji se dirigovano odvija u željenom pravcu, kao i u inhibiciji mikroflore koja prouzrokuje kvarove. Starter kulture predstavljaju mješavinu odabranih sojeva dobrih bakterija i dodaju se proizvodima kao važan alat za postizanje bezbjednosti, uniformnosti i trajne stabilnosti proizvoda.\nStarter kulture predstavljaju mješavinu većeg broja odabranih sojeva Streptococcus-a (najčešće sojevi S. carnosus i S.xylosus) i mliječno kiselinskih bakterija iz rodova Lactobacillus i Pediococcus. U tabeli koja slijedi dat je pregled osnovnih aktivnosti koje ostvaruju u mesu.\nKako postići maksimalan benefit od primjene kultura\nZa postizanje maksimalne koristi od primijenjenih starter kultura izuzetno je bitan odabir odgovarajuće Lyocarni kulture. Odabir se mora izvršiti u skladu sa recepturom, prečnikom proizvoda, vremena potrebnog za obradu, raspoloživom opremom i uslovima prerade. Raspon Lyocarni kultura koje imamo u ponudi je takav da će zadovoljiti svakog proizvođača mesnih prerađevina. Prilikom izbora starter kulture treba obratiti pažnju na sledeće:


iAnatomija: Apple je vodeći prodavac pametnih satova\nApple je vodeći prodavac pametnih satova\nApple Watch možda nije onoliko impresivan, koliko su se mnogi nadali, ali ovo nije uticalo na to da uređaj postane najprodavaniji pametni sat na tržištu.\nPrema navodima istraživačke kompanije Canalys, Apple je nedavno postao vodeći vendor za nosive uređaje, prema rezultatima iz drugog tromesečja. Kompanija je, prema analizama, u drugom tromesečju prodala 4,3 miliona Watch uređaja, što je dosta manje od 7,2 miliona iz prvog tromesečja, ali značajno više od Fitbit, Xiaomi i drugih kompanija.\nCanalys je pohvalio Apple Watch zbog njegovog SDK-a i mogućnosti da se proda dobro i pored visoke cene. Ipak, analitičari upozoravaju da bi pred kompanijom Apple mogao biti težak period. Canalys u svom izveštaju tvrdi da je Apple Watch uspeo da dobre rezultate ostvari zahvaljujući svojim (Apple ) fanovima, međutim ostatak potrošačke populacije ne smatra da je Watch preterano primamljiv. Navodi se da će Watch nastaviti da se prodaje dobro, bolje od konkurencije, posebno tokom praznične sezone krajem godine.


MAKSIMOVIĆ U SJAJNOJ FORMI Teniser iz Doboja osvojio dva evropska turnira - Srpskainfo\nMAKSIMOVIĆ U SJAJNOJ FORMI Teniser iz Doboja osvojio dva evropska turnira\nTeniser iz Doboja Marko Maksimović nastavio je sa sjajnim rezultatima, poslije takmičenja u Subotici, osvojio je još jedan turnir iz kalendara tenis Evrope, ovaj put u Beogradu.\nFOTO: BOJAN BOŽIĆ\nMaksimović je trijumfovao na turniru “Tempo Kompani Open 2020” koji je igran na terenima Teniskog kluba “Đukić” u Beogradu. Mladi Dobojlija je u finalu pobijedio Ognjena Milića rezultatom 6-3 6-1 i tako osvojio drugu titulu u dvije nedjelje.\nU Teniskom savezu Republike Srpske odlučeno je da svi rezultati tenisera iz Republike Srpske biti nagrađeni, a u Nacionalnom teniskom centru organizovana je konferencija za novinare.\n– Posljednje dvije sedmice sam zaista igrao na vrhunskom nivou, oba turnira su bila jaka i kvalitetna, bilo je dosta dobrih igrača, oba turnira su bila izuzetno jaka, možda ovaj u Beogradu malo jači ali sve u svemu sam prezadovoljan kako su ovi turniri prošli – rekao je Marko Maksimović.\nDenis Spahić, trener Marka Maksimovića kaže da Markovi rezultati idu uzlaznom putanjom od početka sezone.\n-Marko je sjajno otvorio sezonu, osvojio je dva razvojna turnira, u singlu i dublu u Turskoj još krajem februara i početkom marta. Plasirao se u još jedno finale koje nije odigrano zbog korone. Poslije toga je uslijedila pauza, a nakon toga je osvojio prvenstvo BiH do 14 godina, a u konkurenciji do 16 godina igrao je finale. Početkom godine, kada je osvojio turnire u Turskoj ušao je tim Evrope, trebalo je da odigra još pet razvojinih turnira koji su otkazani zbog ove situacije. Planirali smo da napadnemo TOP 10 u Evropu u konkurenciji do 14 godina u čemu nas je spriječilo neodigravanje turnira. Marko je trenutno 19. u Evropi do 14 godina, plan za narednu sezonu je da uđe u top 20 do 16 godina, gde se trenutno se nalazi na 160. mjestu u Evropi.\nTeniski savez Republike Srpske danas je poklonio Marku karton lopti.


Dior Cruise kolekcija predstavljena u Marakešu - Lux Life luksuzni portal: Moda, Stil, Trendovi, Kolekcije 2019/2020...\nBroj slika: 101\nZa svoju 2020 Cruise kolekciju, Marija Gracija Kjuri odabrala je omiljeno mesto turista u Marakešu. Destinacija je poslužila kao kreativno mesto na kom su ljudi iz modne kuće Dior sarađivali sa afričkim umetnicima kako bi kreirali komade za reviju.\nDizajnerka je sarađivala sa svetski poznatim specijalistima za vosak, Uniwax sa Obale Slonovače, kako bi kreirali Dior dezene napravljene od 100 posto afričkog voska. Takođe, modna kuća je sarađivala sa Martinom Henrijem, Danijelom Osemadevom i Stivenom Džounsom na turbanima i pan-afričkim ukrasima za glavu.\nKjuri je sarađivala i sa londonskim dizajnerom Grejs Vejls Boner i umetnikom Mikalene Tomas, kako bi kreirala svoju interpretaciju Bar jakne Kristijana Diora.\nU galeriji možete videti sve slike sa ove revije:\nPROČITAJTE SLEDEĆI TEKST: Savage x Fenty predstavlja must have letnji komad


Почетак инвестиционих радова на водоводној мрежи\nPočetak investicionih radova na vodovodnoj mreži\nPočetak radova na rekonstrukciji vodovodne mreže bio je povod posete funkcionera lokalne samouprave grada Požarevca i izvođača radova ovim objektima.\nPoseta radovima na vodovodu\nNaime, u ulici Koste Abrašević u Požarevcu dužina novog cevovoda iznosiće 430 metara a u Kostolcu se radi na rekonstrukciji vodovodne mreže u Karađorđevoj ulici dok je u tom gradu puštena u rad i Crpna stanica 1.\nInače, u Požarevcu i Kostolcu su započeli investicioni radovi na rekonstrukciji vodovodne mreže koji će se obavljati u narednih 60, odnosno 90 dana. Početku poslova prisustvovali su gradonačelnik Požarevca Miomir Ilić, predsednik Skupštine grada Bane Spasović, direktor JP „Direkcija za izgradnju“ Slavko Živković i direktor „Vodovoda i kanalizacije“, Saša Valjarević sa saradnicima.\n-U ulici Koste Abrašević u Požarevcu naredna dva meseca bice obavljena zamena AC cevovoda kao i postavljanje novih priključaka, kaže Saša Valjarević i objašnjava da je vrednost radova 10 miliona i 400 hiljada dinara.\n-Paralelno sa ovim poslovima ići će i izrada toplifikacijione mreže u ovoj ulici , istiće direktor Direkcije Slavko Živković.\n-Ovi poslovi nisu mogli započeti bez obezbeđenja većih finansijskih sredstava definisanih rebalansom budžeta, izjavio je prilikom obilaska radova gradonačelnik Požarevca Miomir Ilić a ona su, prema njegovim rečima, stigla iz trasfera republičkih organa.\nPredsednik Skupštine grada Požarevca Bane Spasović je govorio i o mogućnosti da grad otkupi 25 hektara zemljišta Šećerane koja je u postupku stečaja čime bi bila revitalizovana ranija industrijska zona i ponuđena potencijalnim investitorima.\nPosle obilaska radova u Požarevcu predstavnici lokalne samouprave posetili su i Kostolac gde je zvanično puštena u rad Crpna stanica 1 koja će doprineti poboljšanju vodosnabdevanja u ovoj gradskoj opštini.\nU Karađorđevoj ulici u Kostolcu su započeli radovi na rekonstrukciji vodovodne mreže u dužini od blizu 2,5 kilometra, a vrednost radova je oko 36 miliona dinara. O predstojećim poslovima direktor „Vodovoda i kanalizacije“ Saša Valjarević kaže da će se izvršiti zamena 2, 3 kilometara cevovoda i uraditi svi priključci, tako da neće biti problema kao ranije.\nSlavko Živković je dodao da je rok za završenje radova 90 dana.\nPrema rečima Ivana Savića, predsednika Gradske opštine Kostolac, značaj rekonstrukcije vodovodne mreže u Karađorđevoj ulici je za stanovnike veliki kao i najavljena rekonstrukcija Partizanske ulice i pojedinih ulica u selu Petka.\nZbog radova u požarevačkoj ulici Koste Abrašević i Karađorđeve ulice u Požarevcu biće otežan saobraćaj jer će se odvijati u jednoj traci uz propuštanja vozila pa su učesnici pozvani na strpljenje.


Poreska objavila, najviše milionera iz Beograda\nNaslovna Info Srbija Poreska objavila, najviše milionera iz Beograda\nPoreska uprava Srbije primila je ukupno 25.612 prijava za utvrđivanje godišnjeg poreza na dohodak gradana za prošlu godinu.\nOd sto najvećih prijavljenih prihoda, 65 procenata pripada obveznicima sa teritorije koju pokriva Odsek za koordinaciju poreske kontrole Beograd (74 lica su domaći državljani, a 26 su strani državljani).\nNajčešća prijavljivana zanimanja su menadžer, direktor i inženjer, dok su 86 procenata prijavljenih – muškarci\nPrijavljeni prihodi za prvih sto podnosilaca poreskih prijava sa najvećim iskazanim prihodima kreću se u rasponu od oko 52 do oko 350 miliona dinara.\nObavezu prijavljivanja godišnjeg poreza na dohodak imali su građani koji su u 2018. godini ostvarili dohodak veći od 2.470.644 dinara, odnosno veći od trostruke prosečne godišnje zarade po zaposlenom isplaćene u Srbiji u toj godini, prema podacima Republičkog zavoda za statistiku.\nNajviše prijava podneto je od fizičkih lica sa teritorije koju pokriva Odsek za koordinaciju poreske kontrole Beograd – ukupno 17. 621 prijava, zatim iz Novog Sada 4. 873 prijava, a sledi Kragujevac sa 1. 713 prijava.\nOsim ovih podataka, Poreska uprava neće objavljivati druge statističke podatke u vezi sa godišnjim porezom na dohodak građana za 2018. godinu, navodi se u saopštenju.\nElektronskim putem, navode, preko portala Poreske uprave, primljeno je 33 procenata prijava.\nPrethodni tekstRizik od raka manji uz omega 3 masne kiseline na tanjiru\nSledeći tekstDani kolonizacije u Mladenovu 2019. – program\nRok za uplatu poreza na imovinu za drugi kvartal – 17. maj


Ponovo kasnili rezultati, u Rasinskom okrugu 11 novozaraženih - KruševacGrad\nPonovo kasnili rezultati, u Rasinskom okrugu 11 novozaraženih\nNovih 11 slučajeva potvrđeno je u Rasinkom okrugu, a čekaju se rezultati za još 60 poslatih uzoraka. Prema podacima Zavoda za javno zdravlje, među novoinficiranima je 9 pacijenata iz Kruševca i dva iz Varvarina, a reč je o slučajevima kod kojih je virus potvrđen 17 i 18. avgusta\nU Zavodu za javno zdravlje kažu da informacija da u Kruševcu nekoliko dana nije bilo novoozaraženih nije tačna. Objašanjavaju da se nešto duže čekalo na rezultate, kao i da će neki testovi biti ponovljeni.\n– Zavod je uzorke slao u laboratoriju koja ima previše osetljive testove koji dugo nakon preležanog virusa detektuju pozitivnost. Pacijentima kod kojih je rađeno retestiranje i čiji su rezultati bili pozitivni produžena je samoizolacija, ali ćemo te testove ponoviti u laboratoriji Vatreno oko u Nišu, gde sada šaljemo uzorke na analizu– kažu u kruševačkom Zavodu za javno zdravlje, uz objašnjenje da retestirani pacijenti inače ne ulaze u statistiku o broju novoobolelih, te da ti rezulati svakako neće uticati na broj do sada potvrđenih slučajeva obolevanja od korona virusa u Okrugu.\nPrema podacima Zavoda, u Rasinkom okrugu od početka epidemije registrovano je 1.415 obolelih od korona virusa, a čekaju se rezultati za još 60 poslatih uzorka.\nBroj potvrđenih slučajeva još uvek je najveći u Kruševcu- 857, u Aleksandrovcu- 257, Brusu-112, Trsteniku- 78, u Varvarinu 60, a najmanje u Brusu gde je od početka epidemije korona virus potvrđen kod 60 lica.\nIzlečenih od virusa je 1.137, a trenutno je na Intefektivnom odeljenju Opšte bolnice Kruševca 27 pacijenta sa kovid ili simptomima sličnim ovoj infekciji. Od posledica koronavirusa, od početak epidemije, u Rasinkom okrugu preminulo 49 osoba.\nU Zavodu za javno zdravlje kažu da se u ovom trenutku ne razmatra mogućnost ukidanja vanredne situacije, ali da će se u narednih nedelju dana pratiti situacija, nakon čega će i biti doneta odluka da li će se ukinuti vanredna situacija u našem gradu.\n04.08.2021 0 75\n04.08.2021 0 105\n04.08.2021 0 82\n04.08.2021 0 108\nUskoro Astronomski kamp\n04.08.2021 0 116\n5. avgusta 2021., 02:29


Definisan spisak radnika RAOP-a za isplatu potraživanja | Palelive.com\nPočetna Regija Istočno Sarajevo Definisan spisak radnika RAOP-a za isplatu potraživanja\nDefinisan spisak radnika RAOP-a za isplatu potraživanja\nISTOČNO SARAJEVO – Načelnik opštine Istočno Novo Sarajevo LJubiša Ćosić rekao je da je definisan spisak radnika preduzeća „Energoinvest-Rasklopna oprema“ /RAOP/ iz Istočnog Sarajeva za isplatu potraživanja iz sredstava koje je odobrila Vlada Republike Srpske u iznosu od 410.000 KM.\n„Zajedno sa predstavnicima dva sindikata i na osnovu prijavljivanja ljudi koji su imali svoja potraživanja, od kojih su neki imali sudske presude, dok drugi nisu tužili preduzeće, definisali smo spisak radnika“, rekao je Ćosić novinarima u Istočnom Sarajevu nakon razgovora sa predsjednikom Vlade Republike Srpske Željkom Cvijanović.\nOn je napomenuo da je riječ o 85 do 95 radnika, i to onih koji nisu ništa naplatili u ovom procesu ili onih koji su naplatili samo regres.\n„Ovaj proces ćemo okončati u ponedjeljak, 5. maja, sa zapisnikom i popisom radnika koji ćemo poslati Ministarstvu industrije, energetike i rudarstva i Ministarstvu rada i boračko-invalidske zaštite“, naveo je Ćosić.\nĆosić je napomenuo da je Vlada sredstva od 410.000 KM obezbijedila iz programa socijalnog zbrinjavanja radnika.\n„Između 4.200 i 4.300 KM dobiće ljudi koji nisu ništa naplatili, a devet radnika koji su naplatili samo regres dobiće od 3.300 do 3.400 KM“, precizirao je Ćosić.\nVlada Republike Srpske donijela je 17. aprila odluku o izdvajanju 410.000 KM za zbrinjavanje radnika RAOP-a iz Istočnog Sarajeva.\nEnergoinvest - Rasklopna oprema\nPrethodni članakCvijanović: Sud adresa nezadovoljnih radnika RAOP-a\nNaredni članakRazočarane porodice nevino stradalih


KOMENTAR: Dragan Lukač, ministar koji je uvijek na prvoj liniji - Opcija\n10-12-2020 Kolumne, Pocetna, Politika\nDa posao ministra nije samo sjedenje u kabinetima, održavanje sastanaka i vozanje u službenim automobilima najbolje pokazuje ministar unutrašnjih poslova Republike Srpske, Dragan Lukač, kojeg konstantno možete vidjeti rame uz rame sa svojim policajcima.\nKao i u ratna vremena kada je predvodio najelitnije policijske jedinice i bio rame uz rame sa svojom braćom i saborcima na prvoj liniji fronta i u najžešćim borbama, tako i u ova mirnodopska vremena ministar Lukač nastoji da bude sa svojim policajcima tokom brojnih akcija, nerijetko i u rizičnim trenucima, gdje do izražaja opet dolazi njegova davno dokazana hrabrost, upornost, ali i želja da bude uz svoje policajce i svojim višedecenijskim iskustvom u ovom poslu im pomogne da lakše obave zadatke.\nNaime, video hapšenja osumnjičenog za ubistvo monaha iz manastira Glogovac, koji je juče predveče obišao medije u BiH i regionu, vidjele su hiljade ljudi, a na njemu i ministra Lukača koji sa najelitnijom policijskom jedinicom u Srpskoj učestvuje u hapšenju odbjeglog lica, koji se zatvorio u hotelsku sobu i prijetio samoubistvom. Efikasnom akcijom specijalaca, na čelu sa Lukačem i komandantom specijale Goranom Balabanom, to lice je neutralisano i uhapšeno i biće mu suđeno za zločin za koji se sumnjiči. Na tom snimku se jasno vidi profesionalno ponašanje policajaca Republike Srpske, ali i iskusni i pravovremeni savjeti ministra Lukača na licu mjesta, koji time daje ogromnu podršku policajcima, posebno u trenutku kada iskazuje zabrinutost da neki policajac slučajno ne bude povrijeđen od strane uhapšenog, koji je kod sebe imao nož.\nUčešćem u ovoj akciji, ministar Dragan Lukač pokazao je da nije čovjek koji je prikovan za ministarsku fotelju, već da je običan čovjek i vrhunski policajac u službi svakog građanina Srpske, koji ima snage, hrabrosti i volje da bude sa svojim policajcima u bilo kakvoj rizičnoj situaciji. Svojim prisustvom ovakvim događajima ministar Lukač daje podršku policajcima da uspješnije izvrše svoje zadatke i šalje im poruku da je uz njih i u dobru i u zlu, sve kako bi bezbjednost bila na što većem nivou u Republici Srpskoj. Takođe, Lukač je ovim poslao i poruku da su institucije tu da zaštite svoje građane od bilo kakve opasnosti, što je svojim ličnim primjerom dokazao, jer je kao institucija ministra bio na licu mjesta i učestvovao u hapšenju opasnog lica.\nI nije ovo jedini put da ministar Lukač lično prisustvuje akcijama policije Republike Srpske, jer je ljetos bio i u Gradišci i prisustvovao okončanju talačke krize i lično učestvovao u pregovorima sa čovjekom koji je bombom pogodio komšiju, a onda se sa majkom zabarkadirao u kući. Takođe, Lukač se nerijetko može vidjeti kako prisustvuje uviđajima kod teških ubistava, kojih je bilo nekoliko u prošlim godinama na teritoriji Srpske, a sve takođe sa ciljem da svojim prisustvom da podršku rasvjetljavanju tragičnih događaja i kvalitetnijem prikupljanju dokaza.\nDakle, jučerašnja brza i efikasna akcija MUP-a Republike Srpske na čelu sa ministrom Draganom Lukačem, je za svaku pohvalu i pokazatelj je velike spremnosti policijskih snaga Republike Srpske u najtežim situacijama, što je svakako dodatni motiv za dalje jačanje MUP-a Republike Srpske i Specijalne antiterorističke jedinice (SAJ), kojoj na spremnosti mogu pozavidjeti policije mnogo razvijenijih zemalja od Republike Srpske.


Auto osiguranje - Skoro 9.000 vozača ostalo bez dozvole\nAgencija za bezbednost saobraćaja organizovala je 127 seminara kako bi unapredila znanje vozača koji su kažnjeni oduzimanje dozvole. Iako je njih 8.724 ostalo bez dozvole, "na popravnom" se do sada pojavilo samo 1.685 kandidata, pišu Večernje novosti.\nU Srbiji je u proteklih pet godina, otkako su stupili na snagu novi saobraćajni propisi i nov način bodovanja, bez vozačke dozvole ostalo 8.724 vozača. Svi oni su sakupili 18 ili više kaznenih poena i za volan ne smeju ponovo sve dok ne odslušaju seminar za unapeđenje znanja iz bezbednosti saobraćaja i ne polože ispit.\nPrema podacima policije, najgori vozači su u Beogradu, Valjevu, Šapcu, Čačku i Novom Sadu, s obzirom da su u tim gradovima oduzeli najviše vozačkih dozvola.\nDarko Petrović, pomoćnik direktora Agencije za bezbednost saobraćaja, koja organizuje seminar i polaganje testova, kaže da se dozvole oduzimaju uglavnom zbog vožnje u periodu zabrane, zatim zbog alkoholisanosti vozača, prekoračenja brzine i preticanja preko pune linije.\n"Često prekršaj koji ljudi naprave prati i prisustvo alkohola u krvi", objašnjava Petrović.\n"Policija ih na primer uhvati da brzo voze ili da uđu u jednosmernu ulicu u nedozvoljenom smeru, a onda se prilikom provere utvrdi da, recimo, imaju 1,3 promila. Tada im se bodovi saberu i odmah ispune kriterijum od 18 poena za oduzimanje vozačke."\nAgenciji za bezbednost do sada se prijavilo tek 1.685 kadidata za seminar unapređenja znanja, a njih 1.418 je položilo ispit.\n"To nije bukvalno ponovno polaganje vožnje u automobilu sa komisijom i policajcem, kao što većina ljudi misli, već se pohađa seminar ", objašnjava Petrović.\n"Grupe su od 6 do 12 polaznika, seminar traje 40 časova, 15 radnih dana. Ne radi se o klasičnom predavanju, već o radionici u koju su svi uključeni i razgovaraju o propisima i bezbednosti u saobraćaju", kaže on.\n"Predavači su saobraćajni inženjeri i psiholozi. Kandidati su obavezni da dođu na svaki čas i tu smo vrlo rigorozni. Ako se izostane jedan čas, onda se seminar sluša iz početka. Kad odslušaju sve, kandidati polažu ispit i ako prođu, dobiju uverenje sa kojim idu u policiju po novu dozvolu. Posle toga za njih kaznena granica nije više 18, već 15 poena."\nAgencija za bezbednost je do sada održala 127 seminara u 16 gradova, a još šest ih je u toku. Darko Petrović kaže da muškarci čine 98 odsto prijavljenih kandidata. Imaju nagoveštaje da nije mali ni broj žena kojima su oduzete dozvole, ali one se ređe prijavljuju da na seminar znanja kako bi ponovo dobili vozačku.\nNajveći broj kandidata koji dođu na predavanja su između 20 i 30 godina starosti, a onda sledi kategorija od 30 do 40 godina. Oni čine više od polovina polagača. Najmlađi koji se prijavio za ponovno polaganje imao je 19, a najstariji 73 godine.\nU Agenciji za sada nisu imali povratnike, nekoga ko im se prijavio i pošto mu je i drugi put oduzeta dozvola.\n"Ljudi kad dođu na seminar prvo su revoltirani, jer to košta, ljuti su na sistem, policiju, na sve osim na sebe", priča Perović.\n"Međutim, kad krene priča, aktiviraju se i učestvuju u radu. Pred ispit pričamo o utiscima i kažu da ima efekta i da je delovalo na njih da budu savesniji i da ozbiljnije shvate opasnost."\nAgencija za bezbednost saobraćaja nigde ne objavljuje identitet ljudi koji ponovo polažu.\n"Mnogi od njih to kriju da im ne sazna porodica ili kolege na poslu, pa imamo primere da iz Zrenjanina dolaze u Novi Sad na seminare, ili iz Valjeva u Beograd", kaže Petrović.\n"Ne žele da pohađaju u svojim gradovima, jer bi neko mogao da ih vidi."\nPrema podacima, više od 6.000 vozača kojima je oduzeta dozvola do sada se nije prijavilo Agenciji za bezbednost saobraćaja za pohađanje seminara.\nPretpostavlja se ili da su privremeno odustali od vožnje ili da voze bez dozvole sa nadom da ih policija neće uhvatiti.


Laktaši: Direktori predškolskih ustanova o unapređenju pronatalitetne politike | Glas Laktaša - Nezavisni online magazin\nLaktaši: Direktori predškolskih ustanova o unapređenju pronatalitetne politike\nLAKTAŠI, 04. februara – Unapređenje pronatalitetne politike, Vlada Republike Srpske planira da ostvari i većim obuhvatom predškolaca u tromjesečnom programu priprema, pred polazak u školu. O ovom programu u Laktašima su raspravljali direktori predškolskih ustanova iz cijele Republike Srpske.\nPredškolska djecaFoto: RTRS\nMinistartvo prosvjete i kulture Republike Srpske izdvojilo je ove godine veća budžetska sredstva za program pripreme djece pred polazak u školu, u cilju da ovim programom bude obuhvaćeno što više djece.\nCilj svakog vrtića i svake lokalne zajednice, kao i resornog ministarstva, je da što više djece bude obuhvaćeno pripremom pred polazak u školu – istakao je Vukomir Stanković, predsjednik Aktiva direktora predškolskih ustanova Republike Srpske.\nU program će biti uključeno što više djece s obzirom da su ove godine obezbijeđena veća budžetska sredstva za realizaciju ovog programa.\n– Očekujemo da će ove godine biti veći postotak djece u donosu na prošlu godinu kada je bio 47 odsto – rekla je Snježana Stojčić iz Ministarstva prosvjete i kulture Republike Srpske.\nDa bi se realizovao plan u mnogim lokalnim sredinama potrebno je povećati smještajne kapacitet i renovirati predškolske ustanove. Opština Laktaši u tom pravcu je već realizovala niz aktivnosti.\nЈedan od najvećih projekata koji smo realizovali u saradnji sa opštinom je otvaranje vrtića u Aleksandrovcu,a atrenutno radimo na proširenju kapaciteta vrtića u centru Laktaša – naglasila je Nataša Trninić, direktorica Centra za za predškolsko vaspitanje i obrazovanje Laktaši.\nIzmjena zakona o predškolskom obrazovanju stvoriće uslove da cjelokupan program predškolskog vaspitanja i obrazovanja, koji traje od uzrasta šest mjeseci do polaska djece u školu, bude besplatan za djecu bez roditeljskog staranja i onu sa poteškoćama u razvoju.\nPrethodni tekstSVE TRAŽENIJI VASPITAČI I UČITELJI Natalitet u Njemačkoj popravljaju i naši građani\nSledeći tekstFILMSKA OTMICA U BAKINOJ REŽIJI Otela sopstvenu unuku, a razlog nevjerovatan


Takođe, planirani su i pregovori sa drugim cargo avioprijevoznicima, u cilju pozicioniranja teretnih zrakoplova na Aerodromu Tuzla. Revidiranim akcionim planom predviđa se puštanje u probni rad i kalibriranje sistema prilazne i aerodromske rasvjete.\nServis snabdijevanja zrakoplova avio-gorivom na Aerodromu, će u planskoj godini biti značajno unaprijeđen izgradnjom carinskog skladišta kapaciteta cca 300 tona, čime će na Aerodromu biti omogućeno stabilno snabdijevanje avio-gorivom sa maksimalnim mjerama sigurnosti, navodi se u Planu.\nUkupno planirani broj putnika za 2017. godinu na nivou cca 450.000 uticat će na povećanje sekundarnih prihoda koji će se realizovati pružanjem usluga prodaje aviokarata, zakupa aerodromskih površina, parking prostora i drugih.\nInvesticiona ulaganja neophodna za tehničko opremanje Aerodroma zahtijevaju planiranje izvora finansiranja, koje Aerodrom u ovom momentu ne može u cijelosti obezbjediti vlastitim poslovanjem, pa će se u 2017. godini pored planirane podrške Vlade Tuzlanskog kantona i pomoći iz Budžeta Federacije BiH, realizacija ulaganja vršiti i sredstvima vlastitog kreditnog zaduženja, stoji u planu poslovanja Aerodroma za 2017. godinu


Kopač: Srbiji moguće sankcije zbog Srbijagasa | EurActiv Srbija\nKopač: Srbiji moguće sankcije zbog Srbijagasa\nObjavljeno : 21.03.2016. | Ažurirano : 22.03.2016.\t Tweet\nSrbija bi zbog nerešenih pitanja u energetici, pre svega kašnjenja u razdvajanju delatnosti u Srbijagasu, mogla da se suoči sa sankcijama Energetske zajednice i teškoćama u pregovorima o članstvu u EU, rekao je 21. marta direktor Sekretarijata Energetske zajednice Janez Kopač. Osim Srbijagasa, kao sporna izdvojila su se i pitanja članstva Elektromreže Srbije u Kancelariji za koordinisane alokacije kapaciteta u Podgorici, saradnje srpskog i kosovskog operatera mreže električne energije i kašnjenja u primeni propisa EU o ograničavanju nivoa sumpora u gorivima.\n"To su pitanja koja spečavaju otvaranje pregovaračkog poglavlja o energetici.. Dok se ta pitanja ne reše, verovatno neće biti vidljivog napretka u otvaranju poglavlja o energetici", rekao je on.\nOn je naglasio da pre svega nije dovršen proces razdvajanje delatnosti u Srbijagasu, odnosno razdvajanje operativnog prenosnog sistema i komercijalne delatnosti.\n"Ministarstvo nam je ponovo obećalo da će se to dogoditi do 1. jula ove godine", rekao je Kopač i dodao da će u suprotnom Sekretarijat proslediti to pitanje Ministarskom savetu Energetske zajednici kako bi odlučio o uvođenju sankcija Srbiji.\nPrema njegovim rečima, sankcije EZ mogu biti simbolične poput zabrane glasanja na sastancima i uskraćivanja finansijske naknade za troškove učešća na sastancima te organizacije, što je suma od 30.000 do 40.000 evra godišnje.\nOzbiljnije sankcije predviđaju uskraćivanje evropskih sredstava za energetiku iz pretpristupne pomoći IPA, što bi moglo da se odrazi i na sredstva planirana za gasnu interkonekciju između Srbije i Bugarske, upozorio je on.\nFormalno-pravno razdvajanje na papiru\nSrbijagas kasni i u formalno-pravnom razdvajanju delatnosti i nije izvesno kada će primeniti i preostale obaveze koje proističu iz članstva Srbije u Energetskoj zajednici, rekao je šef sektora za gas te organizacije Predrag Grujičić.\nGrujičić je na konferenciji za novinare u Beogradu rekao da je prošle godine ostvaren određen napredak i da je postignut dogovor da Srbijagas bude pravno i funkcionalno razdvojen pre godišnjeg sastanka Ministarskog saveta Energetske zajednice koji je održan u oktobru u Tirani.\n"Do 1. septembra 2015. Srbijagas je uspeo samo formalno-pravno da osnuje i registruje dve kompanije, Trasnportgas Srbija i Distribucija gasa Srbija, samo sa jednim zaposlenim, odnosno direktorom tih komapnija", rekao je on.\nŠef sektora za gas EZ je to rekao na pitanje o planovima Srbijagasa da se do 1. januara 2016. obavi pravno i funkcionalno razdvajanje, a do 1. juna i operativno.\nGrujičić je rekao da te kompanije još nemaju licencu Agencije za energetiku i ne mogu da se bave energetskom delatnošću za koju su osnovane, a Kopač da će licenciranje trajati najmanje 10 meseci a da Srbija gas nije još ni tražio licencu.\nGrujičić je rekao da bi te kompanije od 1. juna 2016. po Trećem paketu propisa Energetske zajednice morale da budu "ne samo pravno i funkcionalno nego i mnogo više razdvojene od svoje majke kompanije".\n"Dakle, taj rok za Drugi paket koji je bio do kraja prošle godine - da bi oni bilo pravno i funkcionalno razdvojeni, nije poštovan. Što se tiče Trećeg paketa, mi smo tu prilično frustrirani jer ne znamo kada će on da se desi u Srbijagasu", rekao je on.\nGrujučić je upozorio da bi Srbijgas mogao da se nađe u situaciji da "ne zatvori slučaj po Drugom paketu" energetskih propisa a da mu se otvori "slučaj po Trećem paketu" i ocenio da je to dosta neprijatna situacija.\nOn je rekao da predstojeći izbori u Srbiji nisu navođeni kao opravdanje za kašnjenje već finansijsko restrukturiranje Srbijagasa koje je, kako je dodao, bilo prevelik zalogaj i za Srbiju i za tu kompaniju. Ocenio je da je trebalo finansijsko restrukturiranje sprovesti istovremeno sa formalno-pravnim razdvajanjem.\nOcenio je da država mora da pokaže da poštuje vladavinu prava i da Vlada određuje na koji način će kompanija ozdraviti i rekonstruisati se.\nGrujičić je podsetio da je pravno i funkcionalno razdvajanje trebalo da se u Srbijagasu obavi još 2007, odnosno da se kasni već gotovo devet godina.\nDva pitanja za EMS\nDrugo otvoreno pitanje odnosi se na članstvo Elektromreže Srbije (EMS) u Kancelariji za koordinisane alokacije kapaciteta u jugoističnoj Evropi u Podgorici, a za EMS je sporna tarifa od 40.000 evra koja mora da plati.\n"Dogovorili smo se da ćemo probati da se organizujemo sastanak sa rukovodstvom tog biroa i rukovodstvom EMS-a u Podgorici 13. aprila", rekao je Kopač i dodao da je EMS prvobitno želeo da pristupi Kancelariji za zajedničke alokacije EU (JAO) u Luksemburgu, ali da to nije bilo moguuće.\n"I u tom slučaju će verovatno doći do neke odluke Ministarskog saveta EZ", rekao je on i dodao da danas nisu donoeti nikakvi zaključci i da će se pokušati doći do dogovora, a da je EZ stavila do znanja da će ponovo pokrenuti prekršajni postupak protiv Srbije.\nDogovoreno je da se od Evropske komisije zatraži tumačenje jedne sporne rečenice oko koje se lome koplja, iz sporazuma postignutog u dijalogu Beograda i Prištine.\n"Tako da je još bez zaključka. O tome ćemo još razgovarati u bližoj budućnosti pošto je to urgento pitanje, posenbo za Srbiju koja želi da nastavi put u pregovorima o pridurživanju EU", rekao je Kopač.\nŠef sektora za gas EZ Predrag Grujučić je na konferenciji za novinare rekao da razdvajanje distribucije od snabdevanja u EPS-u ide dobrim tokom.\nSumpor i dalje u mazutu\nSrbija takođe još nije ispunila evropsku Direktivu o sumporu u gorivima i želi da je odloži do kraja 2019. godine, rekao je Kopač i dodao da je to neprihvatljivo za EZ.\nOn je dodao da će se ići na neko kompromisno rešenje između "danas i 2019". i da se u naredne dve nedelje očekuju predlozi Ministarstva energetike.\nKopač je rekao uglavnom zbog Rafinerije nafte Pančevo godinama već ne primenjuje tu direktivu koja ograničava nivo sumpora u teškim gorivima na 1%.\nStrulnjak za životnu sredinu u EZ Peter Vajda rekao je da je u Srbiji sada taj nivo 4%.\n: Berza električne energije Sepeks počela da radi\n: EPS: Ispunili smo obavezu razdvajanja delatnosti\n: Kopač: Novi predlog strategije za energetiku realniji\n: Srbija na raskršću: energetika i klimatske promene\n: Dogovor o akcionom planu za restrukturiranje Srbijagasa\n: EU: Reogranizacija Srbijagasa uslov za pregovore o energetici\n: Srbija planom za Srbijagas ne krši obaveze\n: Energetska zajednica traži novi plan za Srbijagas


Održana obuka za odbornike SO Lopare\nU organizaciji Saveza opština i gradova Republike Srpske, zahvaljujući implementaciji projekta – Lokalni integrisani razvoj, koji finansira UNDP /UNDP/, održana je obuka za odbornike.\n„Obuka ima za cilj podizanje stepena zainteresovanosti i upućenosti izabranih lokalnih zvaničnika, sa naglaskom za odbornike“, saopštila je Vladana Popović Đorđić, stručni saradnik za odnose s javnošću Saveza opština i gradova Republike Srpske.\nOna je naglasila da odbornici imaju veoma značajnu ulogu kada su u pitanju strateški dokumenti, a Savez opština i gradova je zadužen za sprovođenje obuke izabranih zvaničnika, odbornika načelnika opština i gradonačelnika.\nMinistarstvo uprave i lokalne samouprave provodi obuke za zaposlene u opštinskim i gradskim upravama.\nPredavači na današnjoj obuci u Loparama bili su Ankica Todorović i Mile Pejčić, eksperti iz oblasti implementacije održivih ciljeva razvoja.\nNEWER POST“Dodik želi da zaštiti svoju moć i svoj novac”\nOLDER POSTNevrijeme u Gacku do sada nije izazvalo veće štete


Državni sekretar Ministarstva unutrašnjih poslova Bilјana Popović Ivković razgovarala je danas sa ambasadorom Države Palestine Mohamedom Nabhanom o argumentima Srbije protiv ponovnog razmatranja zahteva takozvanog Kosova za članstvo u Interpolu.\nPodsećajući tokom sastanka na tradicionalnu dugogodišnju saradnju Republike Srbije i Države Palestine, ona je istakla da će se Srbija boriti za očuvanje međunarodnog prava i sprečavanje politizacije profesionalne policijske organizacije kakva je Interpol.\nPopović Ivković je podsetila da samo države članice i države sa statusom posmatrača u Ujedinjenim nacijama mogu biti članice Interpola, što takozvano Kosovo svakako nije.\nDržavni sekretar i ambasador Države Palestine su se saglasili da je poštovanje međunarodnog prava imperativ.\nAmbasador Nabhan se zahvalio Srbiji na dugogodišnjoj saradnji sa Palestinom i tom prilikom naglasio da stav palestinske Vlade o nepriznavanju takozvanog Kosova ostaje nepromenjen.\nNabhan je takođe istakao da će Palestina po pitanju Interpola biti na strani međunarodnog prava i Srbije.\nPopović Ivković i Nabhan su razgovarali i o unapređenju policijske saradnje dveju zemalјa u oblasti borbe protiv terorizma i organizovanog kriminala.


Strani propisi – Serbia Organica\nProizvodi namenjeni izvozu moraju biti sertifikovani osim po domaćim propisima i u skladu sa zahtevima standarda odnosnog tržišta na koji se izvoze. Sertifikaciono telo po Vašem izboru takođe mora da bude akreditovano u skladu sa zahtevanim standardima ili regulativama.\nVećina organskih proizvoda iz Srbije izvozi se na tržište EU, SAD i Japana. Tražnja za određenim brojem srpskih proizvoda, (bobičasto i ostalo voće, prerađeno voće i povrće, šumski plodovi ), premašuje ponudu.\nOrganska proizvodnja u Evropskoj uniji je regulisana Uredbama: Council Regulation (EC) No. 834/07\ni Commission Regulation (EC) No. 889/08 – https://eur-lex.europa.eu/eli/reg/2008/889/oj\nUredba 834/07 jasnije definiše ciljeve, principe i standarde organske proizvodnje. Uspostavlja obaveznu upotrebu evrospkog logotipa na ambalaži proizvoda EU i poreklo sirovina (poljoprivreda EU, druge zemlje) počevši od 01.07.2010. prema Uredbi CE 967/2008 (Sredojević et al., 2017).\nEvropski parlament je usvojio novi zakonski okvir EU iz oblasti organske proizvodnje 19.aprila 2018. godine. Usvojeni tekst treba da nakon usvajanja od strane Saveta Evropske unije stupi na snagu do 1. januara 2021. godine.\nCilj novog okvira je da osigura da se u EU uvoze samo visokokvalitetni organski proizvodi.\nVažniji stavovi nove regulative su vezane za obezbeđenje visokog kvaliteta organskih proizvoda, povećanje organske proizvodnje u EU, izbegavanje kontaminacije nedozvoljenim pesticidima ili sintetičkim đubrivima.\nRegulativa EU donekle se razlikuje od Nacionalnog organskog programa SAD-a- NOP https://www.ams.usda.gov/about-ams/programs-offices/national-organic-program\n(mada je u toku 2012.godine došlo do priličnog usaglašavanja ) ili Japanske regulative (JAS) http://www.maff.go.jp/e/policies/standard/jas/law.html\nPotražite dodatne informacije od kontrolnih organizacija vezano za zahteve i razlike u standardima pre nego što donesete odluku sa kojom od njih odlučite da sarađujete radi izvoza.


UPK: Stručna komisija umesto Kriznog štaba Srbije za COVID-19\nSa pres-konferencije u Beogradu\nLekari iz grupe Ujedinjeni protiv kovida (UPK) uputili su Ministarstvu zdravlja Srbije zahtev da hitno formira Republičku stručnu komisiju za zaštitu stanovništva od zaraznih bolesti i da to telo, čije postojanje je predviđeno Ustavom, preuzme zakonske nadležnosti koje u epidemiji protiv korona virusa trenutno ima Krizni štab.\nUPK, strukovno udruženje građana koje okuplja oko 3.000 lekara i zdravstvenih radnika, 14. oktobra saopštilo je da je ministarstvu uputilo epidemiološku i organizacionu studiju baziranu na svetskoj praksi sa prelozima za efikasniju borbu protiv COVID-a 19.\n“To u Srbiji nije sprovedeno kako treba. Zbog toga neki članovi Kriznog štaba ne znaju šta znači epidemiološki parametar koji iznose u javnost. Ako to oni, kao što kažu, dobiju na ceduljici pred konferenciju za medije i nemaju uvid šta taj broj znači jasno je da na osnovu toga ne mogu doneti najbolju epidemiološku meru”, rekla je Ivana Prokić, čelnica Epidemiološke grupe udruženja Ujedinjeni protiv kovida.\nPredstavnici UPK-a naveli su na konferenciji za štampu u Beogradu da predlažu precizne logističke stvari, od protokola, preko najboljeg dizajna elektronske baze podataka, modela epidemiološkog upitnika i testiranja, do načina praćenja parametara u epidemiji.\nEpidemiolog Zoran Radovanović izjavio je da to ne znači konfrontaciju sa državnim Kriznim štabom za borbu protiv bolesti COVID-19, već da se primeni optimalno rešenje.\n“Krizni štab ima neke svoje algoritmove ali su njegove poruke često kontradiktorne i nekonzistentne. Poslednjih dana pominje se nekakva čarobna granica od 500 zaraženih ali se tako ne može rešavati problem. Naše iskustvo govori da su brojevi koji do javnosti dolaze iz Kriznog štaba samo frakcija stvarne učestalosti”, naveo je Radovanović.\nUPK je građanima Srbije uputio apel da se uoči najavljenog trećeg talasa korona virusa striktno sprovode epidemiološke mere i u narednim mesecima ne organizuju skupovi i proslave.\n“Molimo građane da se ne ugledaju na političare. Oni se ponašaju bahato, nekažnjeno, krše protivepidemijske mere i ugrožavaju okolinu. Oni često podstiču modele ponašanja koji pogoduju širenju epidemije”, rekao je Miloš Bojović, iz UPK-a.\nGrupa građana Ujedinjeni protiv kovida (UPK) najavila je da će po okončanju epidemije korona virusa predložiti kompletnu reformu zdravstvenog sistema Srbije i izraditi nacionalnu strategiju za sprečavanje odlaska mladih lekara u inostranstvo.\nUPK je po izbijanju epidemije korona virusa u Srbiji javno je zatražio da se politika ne meša u struku. Ova grupa letos je osudila državno popuštanje protivepidemijskih mera u periodu pred izbore 21. juna, kada su održavani stranački mitinzi, fudbalske utakmice i proslave, i ocenila da je to dovelo do gubitka kontrole nad epidemiološkom situacijom. UPK je u otvorenom pismu zatražio da se organizuje postupak pouzdanog utvrđivanja broja zaraženih, obolelih i umrlih od kovida-19, da se pokrene nezavisna istraga i kazne odgovorni ukoliko se utvrdi da su podaci bili zataškavani, kao i da se umesto aktuelnog državnog Kriznog štaba za borbu protiv korona virusa formira novi u kom bi bili eksperti sa dokazanim stručnim i moralnim kvalitetima.


Skupo zajmiš, pa rasipaš | Nova Ekonomija\nSad se na osnovu poslovanja u 2020. može videti koja preduzeća su stvarno ugrožena krizom, a koja nisu. Neprimereno je da se svi poreski obveznici zadužuju da bi se finansirale apoteke, preduzeća za dostavu hrane i drugi koji dobro posluju. Vanredna pomoć stanovništvu takođe bi trebalo da se usmerava samo ka socijalno ugroženim grupama, onima koji su zbog krize ostali bez posla, penzionerima sa nižim primanjima, studentima i slično, a ne svima\nPočetak marta označio je i početak prijavljivanja firmi za novu, treću po redu rundu državne pomoći privredi zbog gubitaka nastalih od epidemije korona virusa. Novi paket pomoći predviđa tri puta po polovinu minimalne zarade za preduzeća nezavisno od njihove veličine (od mikro do velikih firmi) i to počev od 8. aprila (za mart), nastavljajući se još u maju i junu ove godine.\nPrema podacima Ministarstva finansija, u ovim firmama radi oko 1,5 miliona zaposlenih, a uslov za dobijanje ove pomoći je, slično kao i prethodnih puta, zabrana otpuštanja više od 10 odsto zaposlenih u tri meseca nakon primanja poslednje rate pomoći, kao i zabrana isplata dividendi.\nOsim ove generalne pomoći svim firmama, zaposleni u ugostiteljstvu, turističkim, rentakar agencijama i hotelijerstvu, dobiće i jednu celu minimalnu zaradu, a gradski hoteli će ponovo dobiti po 350 evra po individualnom ležaju, odnosno 150 evra po smeštajnoj jedinici. Takođe, drumski prevoznici dobiće 600 evra po autobusu na period od šest meseci.\nI kao što je pred izbore 2020. podeljeno po 100 evra svakom punoletnom građaninu koji je hteo da uzme pare (a uzelo ih je više od šest miliona ljudi), tako će, uprkos upozorenjima praktično svih relevantnih stručnjaka u zemlji, i pred izbore na proleće 2022. biti podeljeno po 60 evra svim punoletnim građanima (30 u maju i 30 u novembru), a penzioneri će dobiti još 50 evra povrh ovih 60.\nŠta je novo ovog puta? Najpre, pomoć će dobiti i građani sa Kosova i Metohije (naravno, ne svi, nego oni „prave“ nacionalnosti) i to po 100 evra svaki, uključujući tu i decu, za razliku od dece u Srbiji koja opet neće dobiti ni dinara. Ujedno, svaki nezaposleni na KiM će preko ovih 100 dobiti još 100 evra, a nezaposlenima u Srbiji je izgleda malko lakše nego nezaposlenima na KiM, pa će uz „regularnih“ 60 evra dobiti još 60.\nKonačno, u asistiranom monologu na RTS-u 18. marta, predsednik Vučić je dodao da će i oko 3.000 muzičara koji nisu registrovani u APR (verovatno) dobiti dva minimalca.\nUkupno, opet prema podacima Ministarstva finansija, treći paket pomoći vredeće nešto više od dve milijarde evra.\nOpet i kome treba i kome ne treba\nSvi sagovornici Nove ekonomije - i profesori sa Ekonomskog fakulteta u Beogradu Dejan Šoškić i Milojko Arsić, kao i glavni ekonomista Fiskalnog saveta Danko Brčerević - saglasni su da je dobro što država ponovo pomaže privredi. Uprkos očekivanjima od prošle godine, korona virus i dalje drži celu planetu u „šahu“ i ne dozvoljava privredi da uobičajeno posluje.\nIpak, ni ovaj, kao ni prethodni paket pomoći ne uzima u obzir fakat da nisu svi segmenti privrede i stanovništva podjednako pogođeni kovid-krizom i da će mnogo ljudi bez ikakve potrebe dobiti pomoć i to od novca koji dolazi iz zaduživanja.\n„Dobro je da se ciljano pomaže pojedinim ugroženim sektorima (ugostiteljstvo, turizam), ali nije dobro da su opstale linearne mere dostupne svima bez ikakvih dokaza da su primaoci takve pomoći zaista ostali bez dohodaka, ili sa bitno umanjenim dohocima tokom pandemije i zbog nje“, kaže za Novu ekonomiju nekadašnji guverner Narodne banke Dejan Šoškić, napominjući da nije dobro što se ove mere uopšte nisu videle u budžetu za 2021, pa to znači da je moguće da će se javni dug dodatno podići u odnosu na prethodne prognoze.\nI zbilja, iako je bilo jasno da će privredi biti potrebno još „vetra u jedra“, krajem prošle godine, kada je usvajan budžet za 2021, ove mere uopšte nisu bile predviđene najvažnijim zakonom. Zbog ovoga će biti neophodno napraviti bar jedan rebalans budžeta tokom ove godine, a ujedno i planirani deficit budžeta od 3,3 odsto automatski pada u vodu. Dodatni problem pravi, prema mišljenjima stručnjaka, i previše optimistički planirana stopa rasta od šest odsto. Ujedno, prema ovako (optimistički) projektovanom rastu BDP predviđa se i javni dug.


ITHS – škola po najvišim standardima LINK edu Alliance – ITHS – Srednja škola za informacione tehnologije Beograd\nITHS – škola po najvišim standardima LINK edu Alliance\nSrednja škola za informacione tehnologije – ITHS kao deo LINK edu Alliance ispunjava i sprovodi visoke kriterijume i zvanične standarde po kojima je obrazovna zajednica LINK ustanova poznata kako u regionu, tako i širom sveta.\nLINK standardi koji se koriste u nastavi u ITHS-u rezultat su sveobuhvatne i stručne analize nastavnih metoda, iskustva upotrebe najnovije tehnologije u nastavi, želje za što efektivnijim nastavnim procesom i usklađenosti rada sa definisanim i zakonski uspostavljenim standardima i regulativama.\nOvi standardi čvrsto su utemeljeni na višedecenijskom iskustvu uspešnog rada obrazovnih ustanova u okviru sistema LINK Educational Alliance, u kome svoje mesto zauzima i ITHS. Zahvaljujući oslanjanju na proverene prakse koje se primenjuju u najboljim svetskim školama i implementaciji visokih EU standarda kada je u pitanju kvalitet nastave i obrazovanja, ITHS sa uspehom primenjuje ove standarde u svom radu.\nVisoki LINK standardi izvrsnosti glavni su razlog zbog koga je ITHS u Srbiji i u regionu prepoznat kao škola koja svojim učenicima pruža visok kvalitet nastave učenjem na realnim IT projektima. Po ugledu na najbolje svetske IT škole, učenici u ITHS-u dobijaju sva neophodna znanja koja im pružaju mogućnost da svoje školovanje nastave na najboljim fakultetima u zemlji i inostranstvu, ali i da započnu svoju IT karijeru odmah nakon završetka škole.\nImplementacija i ostvarivanje LINK standarda u ITHS-u se pažljivo i redovno nadgledaju i unapređuju kako bi se osiguralo da učenici uvek dobijaju najkvalitetnije znanje.\n10 načela LINK standarda ostvarenih u ITHS-u\nDokumenti na osnovu kojih se sprovode LINK standardi u ITHS-u\nLINKgroup i ITHS – najkvalitetnije IT obrazovanje\nITHS, kao i ostale ustanove u okviru LINK edu Alliance, predstavlja sinonim za kvalitetno i primenjivo IT obrazovanje. Ono što ITHS izdvaja kao najmoderniju IT školu u regionu jeste rad po najvišim standardima koji su oličenje LINK edu Alliance.\nITHS i LINK edu Alliance pružiće vašem detetu najkvalitetnije obrazovanje koje odgovara potrebama 21. veka.


Vučić i Brnabić obavestili Rusiju, Kinu i EU o situaciji na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić i Brnabić obavestili Rusiju, Kinu i EU o situaciji na KiM\n7 90 392 2747\nPetković: Bez Beograda nema rešenja pitanja KiM\nPetar Petković sa šefom Misije OEBS na Kosovu i Metohiji Janom Bratuom\nVučić i Brnabić obavestili Rusiju, Kinu i EU o situaciji na KiM\n23.novembar 2018. Izvor: Tanjug\nPredsednik Srbije Aleksandar Vučić sastao se danas sa ambasadorima Rusije i Kine i informisao ih o situaciji na Kosovu i Metohiji, a istim povodom bio je u kontaktu i sa administracijom EU u Briselu.\nPredsednik Vučić obavestio je danas ambasadora Rusije Aleksandra Čepurina da Srbija nema više razloga da ima poverenja u Misiju KFOR, odnosno NATO na Kosovu i Metohiji, jer se pokazalo da je sve što su govorili o kretanju jedinica ROSU - izmišlјotina.\nPredsednik Vučić i premijerka Ana Brnabić su zahvalili ambasadoru Čepurinu što Rusija razume šta se tačno dešava na Kosovu i Metohiji i koliko su ugroženi mir i stabilnost u celom regionu.\nPredsednik Vučić je naglasio da je reč o do sada najsnažnijem pokušaju ugrožavanja opstanka Srba na Kosovu i Metohiji.\nPredsednik Vučić je rekao da će Srbija i u postojećoj situaciji nastaviti da se ponaša ozbilјno i odgovorno, ali i da nema više razloga da ima poverenja u Misiju KFOR, odnosno NATO na Kosovu i Metohiji, jer se pokazalo da je sve što su govorili o kretanju jedinica ROSU - izmišlјotina.\nAmbasador Čepurin je istakao da rusko rukovodstvo s pažnjom prati razvoj situacije, što se vidi i iz saopštenja Ministarstva spolјnih poslova Ruske Federacije, i da veruje da će Srbija, kao ozbilјna država, umeti da se odgovorno nosi sa provokacijama i pretnjom konfrontacijama.\nPredsednik Vučić i premijerka Brnabić zamolili su danas i ambasadora Kine Li Mančanga da prenese kineskom rukovodstvu da Srbija nikad nije bila u težoj situaciji, a Mančang je uzvratio da će već u toku dana o tome obavestiti predsednika Kine.\nPredsednik Vučić i premijerka obavestili su ambasadora Kine o najnovijem razvoju situacije, posle jutrošnjeg upada jedinica ROSU u severnu Kosovsku Mitrovicu.\nPredsednik Vučić i premijerka Brnabić su zamolili ambasadora Lija da prenese kineskom rukovodstvu da Srbija nikad nije bila u težoj situaciji, uprkos svojim stalnim pozivima na mir i stabilnost, uz ozbilјan i odgovoran pristup rešavanju svih problema.\n"Upad jedinica ROSU u severnu Mitrovicu pokazao je da su snage KFOR, odnosno NATO, namerno obmanjivale sveukupnu javnost i danas je svima jasno po čijem nalogu i u sprezi sa kojim silama su predstavnici NATO lagali", rekao je predsednik Vučić.\nPredsednica Vlade Brnabić rekla je, po pitanju uvođenja taksi na srpsku robu, za koje očekuje reakciju Evropske unije, jer je reč o kršenju Sporazuma o stabilizaciji i pridruživanju, kao i CEFTA sporazuma, da je to pitanje i za Ujedinjene nacije, jer je UNMIK jedan od potpisnika, i da u tom smislu očekuje podršku Kine u najvažnijoj svetskoj organizaciji.\nAmbasador Li je rekao da Kina odlično razume šta se dešava na Kosovu i Metohiji i da je to već poznati scenario napada na integritet Srbije.\nKineski ambasador je istakao da će predsednik Si u toku dana biti o svemu obavešten i da Srbija može da računa na podršku Kine.\nPredsednik Aleksandar Vučić razgovarao je danas telefonom i sa evropskimn komesarom Johanesom Hanom, kojem je preneo da je Srbija izložena snažnim provokacijama Prištine, ali i da se ponaša ozbilјno i odgovorno.\nPredsednik Vučić i komesar Han bili su saglasni da je sada potrebno očuvati mir i stabilnost.\nSrbija se, rekao je predsednik Vučić, uvek ponaša ozbilјno i odgovorno, ali je ukazao na to da je izložena snažnim provokacijama Prištine, koje ugrožavaju bezbednost Srba na Kosovu i Metohiji, kao i mir i stabilnost u celom regionu, saopšteno je iz Predsedništva Srbije.\nPetković: Srbija punopravna članica UN, sa KiM u svom sastavu\nRepublika Srbija je punopravna članica Ujedinjenih nacija, uklјučujući Kosovo i Metohiju kao njenu autonomnu pokrajinu, i nikako drugačije ...\nPetković: Podrška klјučna u borbi za zaštitu srpskih interesa na KiM\nDirektor Kancelarije za Kosovo i Metohiju Petar Petković sastao se danas sa ambasadorom Republike Indije u Republici Srbiji Subratom Batačardžijem ...\nDirektor Kancelarije za Kosovo i Metohiju Petar Petković izjavio je danas da je jasno da bez Beograda i kompromisa nema rešenja kosovskog pitanja i istakao da je to pokazala ...\nPetković: Hoti neka ne živi u iluziji da se njegovih pretnji iko plaši\nNeka Avdulah Hoti ne misli da će pretnjama primorati Beograd na ustupke i neka ne živi u iluziji da se njegovih pretnji iko plaši ...


Gradonačelnik Niša Darko Bulatović obišao je danas Zavod za hitnu medicinsku pomoć, čiji je račun, posle godinu dana, deblokiran, pa ova ustanova može normalno da funkcioniše. Račun ove ustanove bio je blokiran sa 13 200 000 dinara. Za nas je bio prioritet rešavanje problema Zavoda za hitnu medicinsku pomoć jer je to ustanova od vitalnog značaja za grad i pružanje prve zdravstvene pomoći našim sugrađanima, rekao je gradonačelnik Niša. Mi imamo odgovornost da brinemo o našim ustanovama, ali isto tako ustanove moraju da se domaćinski ponašaju, poručio je gradonačelnik i dodao da će u narednom periodu Grad pomno pratiti kako se ustanove ponašaju, pružaju li kvalitetene usluge našim sugrađanima i na koji način se odnose prema budžetskim sredstvima.\nGradonačelnik je istakao da nije deblokada računa Hitne pomoći jedina izmirena obaveza u protekla četiri meseca. Grad je regulisao i većinu dugovanja iz oblasti socijalne zaštite. Isplaćena je većina dugovanja za radno angažovanje, svi zahtevi koji su pristigli za vantelesnu oplodnju, isplaćuje se avgust mesec pomoći za porodilje, a do pre četiri meseca nije bilo isplaćen ni jedan jedini mesec iz ove godine, rekao je gradonačelnik. Isplaćen je i deo dugovanja za narodnu kuhinju Studentskom centru, budući da nije bio isplaćen ni jedan jedini dinar u minulom periodu, naglasio je gradonačelnik i dodao da će za grad biti prioritet sve ove isplate i da će one u narednom periodu biti redovno isplaćivane.\nSledeća objava: SEDNICA KOMISIJE ZA NAGRADE\nPrethodna objava: Prijem za zlatne košarkašice u niškoj Gradskoj kući\n6. jula 2022., 20:53 h


Srbija obeležila dan ljudskih prava - 2001-12-10\nUèesnici okruglog stola na temu "Ljudska prava u Srbiji u vreme tranzicije" ocenili su da na vlasti više nije režim koji se protivi ljudskim pravima, ali da se na nižim nivoima i dalje dešavaju sluèajevi kršenja ljudskih prava. Direktor Beogradskog centra za ljudska prava Vojin Dimitrijeviæ izjavio je da je vreme da se uporedimo sa drugima. ”Tragedija poslednjih èetrnaest godina nije nastala sama od sebe, nego je proizvedena ranije, izmeðu ostalog i sistematskim ignorisanjem ljudskih prava. To je ostavilo dubokog korena i otežalo, recimo, protest protiv ratnih huškaèa,“ rekao je Dimitrijeviæ.\nPredstavnik Visokog komesara za ljudska prava Ujedinjenih nacija u Beogradu, Rièard Toul, izjavio je da bi trebalo širiti sistem moralnih, etièkih i religioznih vrednosti, pohvalio proces reformi u oblasti ljudskih prava u Jugoslaviji, ali i istakao da je to samo poèetak teškog posla.\nBeogradska nevladina organizacija ”Fond za humanitarno pravo“ smatra da je promena vlasti u Srbiji doprinela regionalnoj stabilnosti i stvaranju uslova za normalizovanje odnosa meðu susedima, ali da još nije uspostavljena efikasna kontrola rada državnih organa u skladu sa standardima demokratskih država. Fond za humanitarno pravo pozvao je vlasti u Srbiji da privrženost vladavini prava pokažu primenjujuæi domaæe i meðunarodne norme koje se tièu poštovanja ljudskih prava i humanitarnog prava.\n”Na teritoriji Srbije i Crne Gore, uz znanje vlasti, još borave osobe koje je Haški tribunal optužio za ratne zloèine, zloèine protiv èoveènosti i genocid. Nekoliko optuženih su uhapšeni i predati u nadležnost Tribunala, ali je veæina još na slobodi, èak na visokim državnim funkcijama,“ navodi se u saopštenju Fonda za humanitarno pravo. Taj fond sa aspekta ljudskih prava meðu najvažnije dogaðaje u ovoj godini ubraja: prestanak oružanih sukoba na jugu Srbije, uèešæe kosovskih Srba u politièkom životu Kosova, politièki pristup u rešavanju odnosa izmeðu Srbije i Crne Gore i priznanje postojanja masovnih grobnica u Srbiji.\nDan ljudskih prava Graðanski savez Srbije obeležava kao dan stranke i tim povodom u obraæanju javnosti je ocenio da domaæi pravosudni organi moraju bez odlaganja da poènu krivièno gonjenje poèinilaca ratnih zloèina i da država bez odlaganja mora zapoèeti stvarnu saradnju sa Haškim tribunalom. To ne samo da je preduslov za dalju meðunarodnu podršku reformama, nego je i preduslov za izgradnju demokratskog društva i poštovanje ljudskih prava, navodi se u saopštenju Graðanskog saveza Srbije.


U prvoj polovini 2018. u BiH uvezeno lijekova u vrijednosti 393 miliona KM – Magazin Plus\nHome/Privreda/BiH/U prvoj polovini 2018. u BiH uvezeno lijekova u vrijednosti 393 miliona KM\nU prvoj polovini 2018. u BiH uvezeno lijekova u vrijednosti 393 miliona KM\nErmin Zukić Send an email 2018-07-24\nViše od 4,3 miliona kilograma farmaceutskih proizvoda u vrijednosti od preko 393,7 miliona KM uvezeno je u Bosnu i Hercegovinu u periodu od 1. januara do 30. juna ove godine. U istom periodu izvezeno je više od milion kilograma lijekova u vrijednosti od 64,9 miliona KM, potvrđeno je Feni iz Uprave za indirektno oporezivanje (UIO) BiH.\nPrema podacima UIO-a BiH, u 2017. godini u BiH uvezeno je nešto više od 8,9 miliona kilograma farmaceutskih proizvoda u vrijednosti većoj od 758 miliona KM. Izvoz je bio 2,5 miliona kg u vrijednosti 150,4 miliona KM.\nTop pet zemalja iz kojih se roba uvozila u prvoj polovini ove godine su Njemačka, Slovenija, Francuska, Švicarska i Italija.\nU prvih šest mjeseci ove godine iz Njemačke je uvezeno oko 559 tona lijekova u vrijednosti od 77,5 miliona KM, iz Slovenije – 282,5 tona u vrijednosti od 50,5 miliona, a Francuske – 328,1 tonu u vrijednosti od 43,1 milion KM.\nProšle godine top pet zemalja iz kojih se roba uvozila u BiH su također bile Njemačka, Slovenija, Francuska, Švicarska i Italija.\nU 2017. iz Njemačke je uvezeno više od 1300 tona lijekova u vrijednosti od 150,6 miliona KM, Slovenije – 546,2 tone u vrijednosti od 93,4 miliona, a iz Francuske – 718,5 tona lijekova vrijednih 89,9 miliona KM, podaci su UIO BiH.\nPrema podacima Vanjskotrgovinske komore BiH, u prvoj polovini 2018. najviše lijekova iz BiH izvezeno je u Rusku Federaciju (445,4 tone u vrijednosti od 32,7 miliona KM), Srbiju (188,2 – 12 miliona KM), Kosovo (25,8 tona – 3,6 miliona KM). U 2017. godini iz BiH je izvezeno lijekova u Rusku Federaciju (989,4 tone u vrijednosti od 90,5 miliona KM), Srbiju (494,2 tone – 21,1 milion KM), Kosovo (55,6 tona – 7 miliona KM).\nUčenici iz Jajca dobitnici međunarodne nagrade zbog aktivizma za sprečavanje podjela


Selidbe u Barajevu - Selidbe Beograd Prevoz 011\nHome / Selidbe / Selidbe u Barajevu\nU slučaju da se preseljavate u neki od fragmenata opštine Barajevo kontaktirajte nas za pomoći, ne bitno da li se preseljavate iz Vranića u strogi centar Barajeva, bilo u Guncate, Meljak ili Veliki Borak, opslužujemo celu njenu zonu, mogućnosti našeg preduzeća su prosečni, ali sasvim dovoljni da seljenjem budete sasvim zadovoljni.\nVeći deo ljudi se tokom seljenja oslanjala na ispomoć nekog od rođaka, drugova, kumašina, a ozlede tokom prenošenja predmeta i nameštaja su učestali događaji, ali zadnjih par godina sve više rešavaju na profesionalnu pomoć, nepotrebno vam oduzimaju suviše vremena jer se rešavate da to izvedete sami.. Razmišljate da će izdaci biti sitniji, tu činite pogrešku, koliko izgubite para na iznajmljivanje vozila, koliko na benzin, koliko puta treba da pođete i da se vratite, i koliko sve to uzima vremena? Kada sve to zapisete na hartiju i uporedite sa tarifama naših pomoći seljenja, opazićete da je mnogo povoljnije da nas nazovete.\nEventualno Vam je letnjikovac u Baćevcu, Šiljakovcu ili Beljini, slučajno treba da prenesete frižider ili zamrzivač ili kazan za kuvanje šljivovice, ili sve to zajedno i još nekoliko metra drva, ne postavljamo pitanja šta preseljujete, već gde. Barajevo jeste prostrano i ogromno , ali tokom svih ovih godina našeg egzistiranja veoma smo ga dobro upoznali, poznato nam je koji drumovi su asfaltirani, kako su označeni i koje treba eskivirati. Brinemo se o tome da seljenje protekne sigurno, da Vaše stvari ostanu sačuvane, u suštinsku uslugu seljenja uvršćujemo, osim prevoza, utovar i istovar predmeta, u dodatne usluge pripadaju pakovanje u naše kutije i pomoći sklapanja, mogućnosti naših prevoznih sredstava su mahom predviđeni za različite vrste seljenja.\nDa li preseljavate vlastitu opremu automehaničarske radionice ili veštačko đubrivo Vašeg preduzeća u novo stovarište, nevažno je. Sve to ima mogućnost da stane u naša prevozna sredstva, naše radno vreme je usaglašeno sa Vašim prohtevima, dajemo vam reč za seljenje kakvo god zamislite, sve započinje sporazumom, a završava se seljenjem po Vašoj meri.


Gojković s izraelskim kolegom o saradnji, Holokaustu...\nFoto: Tanjug/Narodna SkupÅ¡tina Srbije\nGojković i Edelštajn, na čiji poziv predsednica Skupštine Srbije boravi u poseti Izraelu, saglasili su se i da njena poseta, koja je prva poseta predsednika skupštine od ponovnog uspostavljanja diplomatskih odnosa pre 26 godina, otvara nove mogućnosti saradnje i produbljivanja odnosa.\nKako se navodi u saopštenju skupštine, Gojković i Edelštajn su istakli da je od velikog značaja suprotstavljanje svakom pokušaju revizionizma, kao i negovanje sećanja na žrtve Holokausta.\nPredsednica Narodne skupštine je ukazala da je Srbija donela Zakon o otklanjanju posledica oduzimanja imovine žrtvama Holokausta koje nemaju živih zakonskih naslednika čime je, ocenila je, iskoračila u ovom pitanju u evropskim okvirima.\nNaglasila je i da je u pripremi zakon o memorijalnom centru Staro sajmište, čija izgradnja je od velikog značaja i za Srbiju i za Izrael.\nGojković je istakla da je važno negovati istorijske veze dva naroda i razvijati dinamičniju saradnju odbora, delegacija u međunarodnim parlamentarnim organizacijama, kao i grupa prijateljstava, kao važne spone u parlamentarnim odnosima.\nEdelštajn je ocenio da su veze između dve države bliske i da nastavljaju da se razvijaju, a da su potencijali za saradnju veliki i da je važno da se u budućnosti razvijaju, posebno na polju ekonomije, trgovine, turizma i kulture.\nOn je istakao da Kneset pridaje veliki značaj saradnji sa Skupštinom Srbije, i zahvalio Parlamentu na organizovanju godišnjice diplomatskih odnosa Srbije i Izraela.\nPredsednik Kneseta je zahvalio na čvrstoj podršci protiv svakog ispoljavanja antisemitizma, kao i na negovanju sećanja na Holokaust i istakao da je Zakon o otklanjanju posledica oduzimanja imovine žrtvama Holokausta, koji je srpski parlament jednoglasno doneo 2016. godine, jedinstven i važan zakon, koji može da posluži kao uzor za sve zemlje Evrope.\nPredsednici dva parlamenta razgovarali su o saradnji u oblasti ekonomije i založili se da dve vlade posebno razmotre produbljivanje saradnje u domenu IT sektora, inovacija, građevine, poljoprivrede i turizma, dodaje se u saopštenju.\nPredsednica Skupštine Srbije je ukazala da više od 70 kompanija iz Izraela posluje u Srbiji, kao i da je zabeležen veliki rast turista iz Izraela koji posećuju Beograd.\nGojković je imala odvojene susrete sa poslanikom Kneseta i liderom opozicije Isakom Hercogom, kao i članom Kneseta i predsednikom partije Â„"Ješ Atid" Jair Lapidom.\nOna je, takođe, učestvovala na panelu o temama rodne ravnopravnosti i prava dece, u organizaciji Odbora za rodnu ravnopravnost i Odbora za prava deteta Kneseta.\nGojković je sa poslanicima i članovima ovih odbora razmenila iskustva po pitanju rodne ravnopravnosti i unapređenju zakonodavstva u ovoj oblasti i istakla da je važno da parlamenti donose primenjive zakone koji će moći da se sprovode u svakom delu zemlje i svim segmentima društva.\nU delegaciji Narodne skupštine je i potpredsednik parlamenta i predsednik poslaničke grupe prijateljstva sa Izraelom Vladimir Marinković, dodaje se u saopštenju.\nStefanović i Bilgič o saradnje u oblasti bezbednosti 2\nKuburović i Fabrici o Poglavlju 23 2\nKozarev: Vrhunski bezobrazluk Borka Stefanovića 5\n'Spor oko imena' Makedonije trajao 28 godina", Tači i Vučić imaju vremena do 2036. 7\nVulin sa ministrima odbrane Grčke, Češke i UAE o saradnji 5


Moskva: Pretres u Upravi za borbu protiv korupcije - Sputnjik Srbija\n21:10 19 Jun 2021\nMoskva: Pretres u Upravi za borbu protiv korupcije\n13:47 08.12.2016 Preuzmite kraći link\nPripadnici Federalne službe bezbednosti vrše pretres u Glavnoj upravi za borbu protiv ekonomskog kriminala i korupcije Ministarstva unutrašnjih poslova Rusije, saopštio je izvor u policiji.\nIzvor nije precizirao koji je razlog za inspekciju u Glavnoj upravi za borbu protiv korupcije.\nZa sada nema zvaničnih informacija koje bi potvrdile ovu informaciju.\nU septembru je FSB uhapsila zamenika načelnika Uprave Dmitrija Zaharčenka na osnovu optužbi za primanje mita od sedam miliona rubalja. Prilikom pretresa pukovniku je zaplenjeno 120 miliona dolara i dva miliona evra u gotovini.\nUhapšen ruski general\nPrimanje mita u Rusiji opasno kao ruski rulet (video)\nmito, pretres, Uprava za borbu protiv korupcije, FSB


Zahtev Litvaniji: Istražni komitet Belorusije inicira izručenje Tihanovske - Sputnjik Srbija\n03:11 20 April 2021\n10:32 02.03.2021 Preuzmite kraći link\n„Tihanovska se trenutno nalazi na poternici. Odgovarajuća dokumenta za njeno izručenje predata su Generalnom tužilaštvu“, navedeno je u saopšenju na sajtu Istražnog komiteta i istaknuto da se od Litvanije zahteva izručenje Tihanovske.\nPrema navodima Istražnog komiteta, lica iz bližeg okruženja Tihanovske pripremala su se za zauzimanje administrativnih zgrada, a takođe je navedeno da je sastanku opozicije u avgustu 2020. godine, kojem je prisustvovala i Tihanovska, razgovarano o planu organizovanja masovnih nereda.\nRanije je rusko Ministarstvo unutrašnjih poslova saopštilo da je Belorusija izdala poternicu za Tihanovskom zbog poziva na nasilno rušenje ustavnog poretka. Za ovo krivično delo je predviđena kazna od tri do pet godina zatvora.\nPrethodno je javljeno da je i ruski MIP saopštio da je takođe raspisao poternicu za Tihanovskom. Kako je navedeno, iako protiv nje u Rusiji nisu pokrenuti krivični postupci, ona se nalazi na poternici u skladu sa sporazumima o pomoći između Moskve i Minska.\nPoternica za Tihanovskom na teritoriji Rusije\nizručenje, Svetlana Tihanovska, Litvanija, Belorusija